text: Samana vuonna, kun tämän matkan alkamisesta oli tulossa 40 vuotta, lähetysjuhlat järjestettiin Vaasassa, ja tämän vuoksi Kirsti Ihamäki, entinen pitkäaikainen Namibian-lähetystyöntekijä, kirjoitti tästä purjehduksesta näytelmän "Purjelaivalla Afrikkaan". Näytelmän ohjasi Ilkka Bäckman, siinä esiintyi Lähetysseuran työntekijöitä, osa itsekin Ambomaalla toimineita, sekä Lähetysseuran Safarikuoron jäseniä. Matkan osallistujista katsomossa olivat ainakin Alpo Hukka, Leena Hukka, Aino Pentti ja Rauha Voipio.


title: Purjelaiva Vikingin purjehdus Vaasasta Etelä-Afrikkaan 1946–1947

text: Esitys tapahtui lähetysjuhlien pääteltassa, joka ikään kuin loi purjeet esityksen ylle, ja "Vikingin" lattia oli saatu keinuvaksi paksun tukin avulla, joka työnnettiin myrskyn ajaksi esityslavan lattian alle.


title: Harmaanaamahaukka

text: Harmaanaamahaukka ("Butastur indicus") on pitkäsiipihaukkojen sukuun kuuluva lintulaji. Sitä tavataan Kaakkois- ja Itä-Aasian maista Bruneissa, Filippiineillä, Etelä-Koreassa, Hongkongissa, Indonesiassa, Itä-Timorissa, Japanissa, Kambodžassa, Kiinassa, Laosissa, Malesiassa, Myanmarissa, Pohjois-Koreassa, Singaporessa, Taiwanissa, Thaimaassa, Venäjällä ja Vietnamissa, vaeltavana myös Mongoliassa.


title: Harmaanaamahaukka

text: Sen elinpiiriä ovat lauhkealla vyöhykkeellä metsät ja sisämaan kosteikot, viljelmät ja kastellut maat, myös kastelukanavat.


title: Harmaanaamahaukka

text: Se on keskikokoinen lintu, pituudeltaan 41–46 cm. Aikuisen linnun pää, rinta ja niska ovat harmaat, kurkku on valkoinen, ja sillä on mustat viikset ja keskiviiva. Selkä ja yläsiivet ovat ruskea, ja valkoisessa alapuolessa ja alasiivissä on ruskeita juovia. Nuori lintu on ruskea, ja päältä se on täplikäs, alta valkoinen ruskein raidoin, ja sillä on leveä valkoinen juova nokasta yli päälaen. Naama on ruskea.


title: Harmaanaamahaukka

text: Se on avoimen maan lintu, joka syö liskoja, pieniä nisäkkäitä ja suuria hyönteisiä.


title: Jalkapallon I divisioonan kausi 1993

text: Jalkapallon I divisioonan kausi 1993 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena runkosarjana, jonka jälkeen neljä parasta joukkuetta pelasivat yksinkertaisen sarjan Veikkausliigan neljän viimeisen joukkueen kanssa. Karsintasarjasta selvisi kuusi parasta joukkuetta Veikkausliigaan, koska liigan joukkuemäärää kasvatettiin kahdestatoista neljääntoista kaudeksi 1994. Runkosarjan kahdeksan viimeistä joukkuetta pelasivat keskenään yksinkertaisen loppusarjan, jossa alkusarjan tulokset otettiin huomioon. Kaksi viimeistä joukkuetta putosivat suoraan Kakkoseen.


title: Jalkapallon I divisioonan kausi 1993

text: Edelliskaudella I divisioonassa pelannut Kuusankosken Kumu jätti kahden miljoonan markan velkojensa vuoksi konkurssihakemuksen. Seuran jatkajaksi perustettiin uusi seura FC Kumu, joka aikoi anoa Kumun sarjapaikan siirtämistä itselleen. SPL:n liittohallitus päätti 14.1.1993, että FC Kumun on aloitettava alimmalta sarjatasolta ja Kumulta vapautuvasta sarjapaikasta karsivat 1992 Kakkosen lohkokakkoset KontU, BK-IFK ja KaaPo. Kolmen joukkueen yksinkertaisen sarjan voitti KontU.


title: Jalkapallon I divisioonan kausi 1993

text: 1) RSSSF-lähteesssä nimi esitetään muodossa P-Iirot, mutta kilpailun järjestäjän julkaisussa esitetään, että ko. seuran/joukkueen lyhytnimi on RP-Iirot (Rauman Pallo-Iirot). Se on perustettu 1992. Kyse oli Pallo-Iirojen ja Rauman Pallon voimien yhdistämisestä (27.3.1992).


title: Jalkapallon I divisioonan kausi 1993

text: Kaikki neljä liigajoukkuetta säilyttivät liigapaikkansa. I divisioonasta liigaan nousivat Kuopion Palloseura ja FC Oulu.


title: Jalkapallon I divisioonan kausi 1993

text: Yleisömääriin on laskettu I divisioonan ottelut (runkosarja ja loppusarja) . Lähteessä esitetään 2 erilaista lukua KPV:lle. Esitetyt yksittäisten otteluiden yleisömäärät yhteen laskien KPV:n kokonaissumma on 7483 (s. 216-217) ja jos käytetään julkaisijan laskemaa yhteissummaa, se on 8683 (s. 241) Jälkimmäistä lukua on käytetty taulukossa KPV:n ja sarjan kokonaisyleisömäärän ja yleisökeskiarvon laskennassa.


title: Suomen Lentäjäliitto

text:
Suomen Lentäjäliitto ry () on kaikkia suomalaisia lentäjäyhdistyksiä kokoava kattojärjestö, joka on perustettu vuonna 2004. Sen piiriin kuuluu yli 1000 liikenne- ja helikopterilentäjää seitsemästä eri yhdistyksestä.
FPA toimii ammatillisissa ja lentoturvallisuuskysymyksissä liikennelentäjien edustajana kotimaisilla ja kansainvälisillä foorumeilla. FPA:n edustajat osallistuvat mm. kansainvälisten lentäjien keskusjärjestöjen IFALPA:n (International Federation of Air Line Pilots´ Associations) ja ECA:n (European Cockpit Association) toimintaan ja komiteoihin.
FPA:n keskeiset toimielimet ovat hallitus sekä FPA:n turvatoimikunta (FPA Safety and Security Committee, FPA-SSC). Turvatoimikunta on elin, joka keskittyy puhtaasti lentoturvallisuusasioihin tuoden niihin ammattilentäjien näkökulman.
FPA julkaisee ”Liikennelentäjä” -nimistä jäsen- ja ammattilehteä.


title: Suomen Lentäjäliitto

text: Vuonna 2014 FPA:n puheenjohtajana toimii Sami Simonen ja FPA:n turvatoimikunnan puheenjohtajana Hannu Korhonen.


title: Kalium-40

text: Kalium-40 (K) on kaliumin luonnossa esiintyvä radioaktiivinen isotooppi, jolla on erittäin pitkä puoliintumisaika, 1,249 · 10 vuotta. Sen ytimessä on 19 protonia ja 21 neutronia. Luonnon kaliumissa sitä on noin 0,01 prosenttia.


title: Kalium-40

text: Kalium-40 on siitä harvinainen radioisotooppi, että sillä voivat esiintyä kaikki kolme beetahajoamisen tapaa. Noin 89,28 prosentissa tapauksissa se hajoaa kalsium-40:ksi (Ca) lähettämällä beetahiukkasen (β) eli elektronin, jonka maksimienergia on 1,33 MeV, ja antineutriinon. Noin 10,72 prosentissa tapauksissa se elektronisieppauksella argon-40:ksi lähettäen 1,460 MeV:n gammasäteilyä ja neutriinon. Pieni osa, noin 0,001 % kalium-40-ytimistä, hajoaa argon-40:ksi lähettämällä positronin (β-hiukkasen) ja neutriinon


title: Kalium-40

text: Kalium-40:llä on suuri merkitys radioaktiivisen iänmäärityksen kannalta, sillä siihen perustuu kalium-argon-ajoitus. Sen yhtenä hajoamistuotteena syntyvä argon on jalokaasu, joka ei muodosta kemiallisia yhdisteitä muiden alkuaineiden kanssa. Tämän vuoksi kun jokin mineraali muodostuu sulan laavan jähmettyessä tai veteen liuenneiden aineiden kiteytyessä, se ei alun perin sisällä lainkaan argonia, vaikka sitä olisikin ollut siinä nesteessä, josta se muodostui. Jos mineraali kuitenkin sisältää kaliumia, siinä olevan kalium-40:n hajotessa syntyy vähitellen argonia, joka jää mineraalin sisään. Koska tiedetään, millä nopeudella tämä tapahtuu, mittaamalla mineraalin K- ja Ar-pitoisuuksien suhde on mahdollista laskea, kuinka pitkä aika sen muodostumisesta on kulunut.


title: Kalium-40

text: Maan ilmakehän argonista on 99,6 % isotooppia Ar. Sitä vastoin Auringossa, ja kaikesta päättäen aikoinaan myös siinä aineessa, josta planeetat muodostuivat, suurin osa argonista on isotooppia Ar ja vain noin 15 % isotooppia Ar. Tämä osoittaa, että suurin osa ilmakehän argonista on syntynyt kalium-40:stä, joka on vähitellen hajonnut argon-40:ksi ja tämä paennut ilmakehään.


title: Kalium-40

text: Kalium-40 on suurin luonnollisen radioaktiivisuuden lähde eläimissä ja ihmisissä. Aikuisen ihmisen kehossa on noin 160 grammaa kaliumia, josta 0,01 prosenttia eli 0,016 grammaa on isotooppia K. Tämän kaliummäärän aktiivisuus on noin 4200 becquereliä, eli sekunnissa ihmisen kehossa hajoaa noin 4200 kalium-40-ydintä.


title: Kalium-40

text: Radioaktiivisen kaliumin on väitetty olevan tärkein kasveilla ja eläimillä esiintyvien luonnollisten geneettisten mutaatioiden aiheuttaja.


title: Jennings luonnontieteilijänä

text: Jennings luonnontieteilijänä on Anthony Buckeridgen englanninkieliseen alkuteokseen "Take Jennings, for Instance" perustuva lasten- ja nuortenkirja. Teos on Jennings-kirjasarjan yhdeksäs julkaisu ja se sisältää 16 otsikoitua lukua.


title: Jennings luonnontieteilijänä

text: Kirja on painettu KK:n kirjapainossa Helsingissä. Kirjan kokoluokka on n. 13 cm x 19 cm ja luokitus N845.


title: Jennings luonnontieteilijänä

text: Romaanin tapahtumapaikkana on Linbury Courtin sisäoppilaitos (poikakoulu, luokat  I–V, myös päiväoppilaita) lähiympäristöineen. Koulussa on menossa kesälukukausi ja tapahtumat alkavat 6. kesäkuuta ja päättyvät noin kolme kuukautta myöhemmin lukukauden lopulla tapahtuvaan palkintojenjakotilaisuuteen.


title: Jennings luonnontieteilijänä

text: Koulun kolmannen luokan 11-vuotiaat oppilaat ovat juuri perustaneet luonnonhistoriallisen kerhon. Koulun opettajakunta suhtautuu kerhon toimintaan periaatteessa myönteisesti, mutta kerho on tuonut mukanaan myös siisteysongelmia.


title: Jennings luonnontieteilijänä

text: Kerhon jäsenet ovat:


title: Jennings luonnontieteilijänä

text: Kerholaisten lisäksi kirjassa esiintyvät I luokan oppilaat Binns ja R. G. Blotwell (I luokan palkinnonsaaja) sekä IV luokan päiväoppilaat Marshall ja Pettigrew (palkinto yleistiedossa).


title: Jennings luonnontieteilijänä

text: Kerhon mielenkiinnon kohteina ovat mm. Colorado-kuoriaiset (Jenningsin epäilyttävä havainto), hyönteiset, hämähäkit ja niiden munat, kaalimadot, kalkkarokäärmeet (Atkinsonin väärä havainto), kovakuoriaiset, liejukanat, rastaat ja lintujen tarkkailu yleensäkin, perhoset ja niiden toukat, pihtihännät, rupisammakot, muut sammakot ja niiden poikaset eli nuijapäät, vesikuoriaiset, vesiliskot, vesirotat, yöperhoset ja niiden munat. Lisäksi Darbishire kertoo merkitsevänsä päiväkirjaansa myös kasveja.


title: Jennings luonnontieteilijänä

text: Kirjan alussa Jennings ja hänen vakituinen seuralaisensa Darbishire ovat koulun alueella olevalla lammikolla täydentämässä kerhon kokoelmaa. Poistuessaan lammikolta Jennings pilailee poikajoukolle opettaja "Wilkie" Wilkinsin autovanhuksen kustannuksella. Autoaan huoltamassa ollut kiivasluonteinen ja jylisevä-ääninen opettaja kuulee pilailun ja Jennings saa varoituksen.


title: Jennings luonnontieteilijänä

text: Carter on hillittykäytöksinen, koulun vanhin ja pidetty opettaja. Hän aikoo järjestää kerholle polkupyöräretken jokilaaksoon viiden mailin päähän Dunhamburyn lähelle. (Retkikohteen luona oleva joki laskee mereen n. neljän mailin päähän.) Wilkinsin on määrä lähteä retkelle autollaan kuljettamaan retkeläisten eväitä. Jenningsillä ei ole pyörää, joten hän pyytää päästä Wilkinsin auton kyytiin, mutta em. sattumuksen vuoksi pyyntöön ei suostuta.


title: Jennings luonnontieteilijänä

text: Jennings kirjoittaa Angela-tädilleen, joka oli luvannut pyörän jo viime joululahjaksi. Mikäli pyörä ei ehtisi saapua ajoissa, Jennings saa idean pestä Darbishiren kanssa Wilkinsin auto lepyttelyeleenä. Pesun yhteydessä auton pakoputkeen joutuu nenäliina ja se unohtuu sinne samoin kuin koko pesuoperaatiokin, kun Atkinson tulee ilmoittamaan Angela-tädin kirjeen saapuneen.


title: Jennings luonnontieteilijänä

text: Archibald "Archie" Cronk tuo sitten pyörän rautateiden pakettiautolla. Asiassa sattuu kuitenkin sekaannus, kun autossa on näkyvillä Cronkin oma huonokuntoinen polkupyörä, ja Jenningsin toverit saavat aiheen ilkkua, kun Jennings on kehunut saavansa huippuhyvän pyörän. Muiden oppilaiden poistuttua selviää kuitenkin, että Jenningsin pyörä oli katseilta piilossa ja se tosiaan on hyvä ja Jennings saa hyvityksen ajellessaan sillä muiden luo.


title: Jennings luonnontieteilijänä

text: Retkelle lähdettäessä koulun emäntä pyytää Jenningsiä viemään eväskorin Wilkinsin autoon, mutta Jennings ottaa vahingossa pyykkikorin. Auto ei lähde käyntiin ja pakoputkesta löytyy Jenningsin nimikirjaimin varustettu nenäliina. Rangaistukseksi Jennings määrätään jäämään koululle. Jennings saa kuitenkin ansaitsematonta kunniaa aiheuttamastaan viivytyksestä, sillä emäntä on huomannut eväs- ja pyykkikorin vaihtuneen ja viivytyksen vuoksi korit ehditään vaihtaa. Jennings saakin osallistua retkelle. Vasta retkipaikalla Carterille selviää, että myös eväskorisotkun takana oli Jennings. Jennings puolustautuu sillä, että hänen ensimmäinen munauksensa korjasi toisen.


title: Jennings luonnontieteilijänä

text: Retken jälkeen koululla on määrä järjestää krikettiottelu lähistöllä olevaa Bracebridgen valmistavaa koulua vastaan. Jennings ei voi osallistua peliin, sillä hän on saanut edellisessä ottelussa rakon kantapäähänsä. Niinpä Jenningsin ideana on lähteä Darbin kanssa tutkimaan joessa olevaa saarta, joka oli havaittu pyöräretkellä. Parivaljakko pitää uuden retken oikean päämäärän omana tietonaan, ja he saavat Wilkinsiltä luvan käydä Linburyssä, jonne koululta on noin kilometri. Todellisessa päämäärässään pojat vuokraavat veneen, mutta koska kummallakaan ei ole aikaisempaa kokemusta soutamisesta, niin he törmäävät jollalla liikkeelle lähteneeseen FT, tietokirjailija Basil Featherstonehaught Hipkiniin ja pelastavat tämän vedestä. Hipkinin tomera Amanda-rouva aikoo kertoa poikien koulun rehtorille hengenpelastuksesta. Mutta koska pojat ovat olleet luvattomilla asioilla, niin Jennings saa päähänsä ilmoittaa heidän olevan Bracebridgen koulusta. Rouvan keskustellessa koulun rehtorin, Parkinsonin, kanssa, poikien on määrä livahtaa tiehensä. Pahaksi onneksi Linburyn Courtin krikettikenttä oli kastunut pelikelvottomaksi ja ottelu oli siirretty Bracebridgeen, jossa läsnä oli Linburyn Courtin väki rehtori, latinanopettaja M. W. B. Pemberton-Oakesia myöten. Jennings aiotaan ensin määrätä sisäarestiin, mutta loppujen lopuksi rangaistus perutaan joella sattuneen pelastustehtävän vuoksi.


title: Jennings luonnontieteilijänä

text: Jennings katuu kommelluksiaan ja aikoo tehdä parannuksen. Hän alkaa kopioida "Englannin historian tärkeitä päivämääriä" siistimpään muotoon. Hän onnistuu kuitenkin sotkemaan muistiinpanot mustetahralla ja tästä turhautuneena luopuu mallioppilaan roolista. Wilkinsin kerättyä muistiinpanovihot tarkastusta varten hän havaitsee töhryn Jenningsin vihossa ja määrää jälki-istuntoa. Tässä vaiheessa kertomuksessa on lauantai 10. heinäkuuta ja muut pojat voivat lähteä Linburyyn suosikkipaikkaansa Lumleyn kahvilaan. Venablesin pyörä on rikkoontunut ja hän ottaa luvatta Jenningsin pyörän. Tällä välin Jennings kokee kärsineensä vääryyttä ja käy selittämässä vihkojuttua Wilkinsille. Niinpä hänkin saa lähteä kylälle Darbi seuranaan. Hän havaitsee kadonneen pyöränsä kahvilan ulkopuolella ja ottaa sen käyttöönsä. Ennen kahvilassa asiointia hänen on ensin käytävä ostamassa ketju äskettäin postitse saamaansa pyöränlukkoon. Kahvilasta poistuvat Venables ja Temple havaitsevat pyörän kadonneen ja ilmoittavat varkaudesta Sussexin itäisen poliisiaseman poliisikonstaapeli P. C. Honeyballille. Honeyball havaitsee kohta Jenningsin ajelevan "varastetulla" pyörällä. Pyörän oikean omistajan selvittely vie oman aikansa, kun kaiken lisäksi Jennings aikoo todistaa henkilöllisyytensä lakkinsa sisäpuolelle merkityllä nimellään, mutta hänen lakkinsa on vaihtunut Darbin kanssa.


title: Jennings luonnontieteilijänä

text: Jennings on asettanut pyöränlukon tunnusluvuksi Espanjan armadan tuhoutumisen vuosiluvun 1588, mutta poistuttuaan Lumleyltä pojat eivät muista vuosilukua, kuten ei myöskään paikalle palannut Honeyball. Jennings soittaa koululle saadakseen vuosiluvun selville. Väännettyään koulun puhelinnumeron hän hoksaa, että sehän on sama kuin lukon tunnusluku, ja parivaljakko ehtii kuin ehtiikin koululle ennen vapaa-ajan umpeutumista.


title: Jennings luonnontieteilijänä

text: Kesälukukaudesta on jäljellä kaksi viikkoa, kun Jennings saa ajatuksen, että luonnonhistoriallisen kerhon täytyy järjestää näyttely viimeisellä viikolla pidettävän palkintojenjaon yhteyteen. Järjestelyt pidetään kuitenkin salassa opettajilta.


title: Jennings luonnontieteilijänä

text: Palkintojenjakotilaisuuden vakituinen puhuja, koulun entinen oppilas kenraali Merridew, on tällä kertaa esteellinen. Carter ehdottaa rehtorille Hipkiniä, koska tämän vaimo oli em. krikettiottelun päivänä kertonut puolisonsa olevan tunnettu tiedemies.


title: Jennings luonnontieteilijänä

text: Juhlapäivänä opettajakunta hermostuu havaitessaan, että seurusteluhuoneessa on kerhon keräämä moninainen kokoelma. Koulun apumies Robinson saa käskyn tyhjentää akvaarion nuijapäistä. Darbi havaitsee katoamisen ja käy ilmoittamassa Wilkinsille, että nuijapäät ovat saaneet jalat alleen ja kalppineet tiehensä. Robinsonin toimista tietämätön Wilkins käskee etsiä karkulaiset, mutta oppilaat saavat sen käsityksen, että sammakoita pitäisi kerätä lisää mahdollisimman paljon. Kun opettajainhuoneseen tuodaan yhä uusia sammakkoeriä rehtori Pemberton-Oakes suivaantuu niin, että uhkaa lopettaa koko kerhon toiminnan.


title: Jennings luonnontieteilijänä

text: Koululle saapuva Hipkin huomaa, että hän on unohtanut vaimonsa laatiman puheen jonnekin, ja kun hän ei muutenkaan pidä esitelmöinnistä, hän karkaa lammikon luo. Täällä hän tapaa ennestään tutut Jenningsin ja Darbishiren. Kaksikko auttaa Hipkiniä luonnostelemaan uuden puheen Merridewin jokavuotisen puheen mukaiseksi.


title: Jennings luonnontieteilijänä

text: Koulun opettajakunnalle selviää vasta nyt, että Hipkinin erikoisalana ovat vesieläimet ja etenkin "Rana temporaria" (suom. rupisammakoksi). Oppilaat saavat hämmästyksekseen käskyn laittaa näyttely sittenkin pikaisesti pystyyn.


title: Jennings luonnontieteilijänä

text: Jenningsin panos näyttelyyn, nuijapäiden akvaario, on kuitenkin tyhjänä, joten asiaa kompensoidakseen hän täydentää kerhon päiväkirjaan Darbishiren aikaisemmin tekemän runon "Höyhenpukuinen laulaja" jatkoksi nuijapäiden muistokirjoituksen


title: Alex, Aisha ja toivon aika

text: Alex, Aisha ja toivon aika on Marja-Leena Tiaisen nuortenromaani vuodelta 2008. Se on jatkoa Tiaisen romaaneille "Alex ja pelon aika" sekä "Alex, Aisha ja Sam".


title: Alex, Aisha ja toivon aika

text: Alexin isoveli Zaza, joka oli pitkään kadoksissa ja syytettynä terrori-iskusta, on saapunut Suomeen Alexin luokse. Hän asettuu asumaan Jaakkolan ryhmäkotiin Alexin luokse. Alex saa virallisesti turvapaikan Suomesta ja alkaa seurustella suomalaistyttö Elsan kanssa. Veljesten ilo kasvaa entisestään, kun heidän synnyinmaassaan Kaksoisvuortenmaassa tapahtuu vallankaappaus. Toivo siitä, että heidän poliittisista syistä vangittu isänsä vapautettaisiin, herää.


title: Alex, Aisha ja toivon aika

text: Samaan aikaan somalialalainen muslimityttö Aisha joutuu vastakkain suomalaisen kulttuurin kanssa. Hän joutuu pohtimaan seurustelua ja pukeutumista samalla kun hänen Etiopiassa oleva perheensä haluaisi hänen muuttavan Helsingissä asuvan sukulaisperheen luokse kunnon muslimitytön tavoin.


title: Alex, Aisha ja toivon aika

text: Esimerkiksi Savon sanomissa ja kirjallisuussivusto Iilimadossa kehuttiin, että kirja kuvaa hyvin pakolaisten arkea ja somalitytön identiteettikriisiä islamilaisen ja länsimaisen kulttuurin yhteentörmäyksessä.


title: Anthonique Strachan

text: Anthonique Strachan (s. 22. elokuuta 1993) on bahamalainen pikajuoksija.


title: Anthonique Strachan

text: Alle 20-vuotiaiden MM-kilpailuissa Barcelonassa 2012 Strachan voitti kultaa 100 metrin juoksussa ajalla 11,20 ja 200 metrin juoksussa ajalla 22,53. Daegun MM-kilpailuissa 2011, Lontoon olympialaisissa 2012 ja Moskovan MM-kilpailuissa 2013 hän selviytyi 200 metrillä välieriin. Hän voitti IAAF World Relays -kilpailuissa 2017 kultaa 4 × 400 metrin sekaviestissä. Lontoon MM-kilpailuissa 2017 hän karsiutui 200 metrin välierissä.


title: Risto Mätas

text: Risto Mätas (s. 30. huhtikuuta 1984) on virolainen keihäänheittäjä.


title: Risto Mätas

text: Göteborgin EM-kilpailuissa 2006 Mätas karsiutui loppukilpailusta heitettyään 74,58 metriä. Helsingin EM-kilpailuissa 2012 Mätas sijoittui kymmenenneksi tuloksella 75,85. Lontoon olympialaisissa 2012 hän karsiutui finaalista tuloksella 78,56. Moskovan MM-kilpailuissa 2013 Mätas sijoittui finaalissa Roman Avramenkon dopinghylkäyksen jälkeen kahdeksanneksi tuloksellaan 80,03 metriä. Pekingin MM-kilpailuissa 2015 Mätas oli 12. tuloksella 76,79.


title: Risto Mätas

text: Mätasin ennätys on 31. elokuuta 2013 Kohilassa heitetty 83,48 metriä.


title: Konstantin Fedin

text: Konstantin Aleksandrovitš Fedin (, 24. helmikuuta 1892 Saratov – 15. heinäkuuta 1977 Moskova) oli venäläinen neuvostokirjailija ja yhteiskuntavaikuttaja.


title: Konstantin Fedin

text: Konstantin Fedin syntyi kauppiaan perheeseen. Hän kasvoi Saratovissa ja valmistui vuonna 1914 Moskovan kauppakorkeakoulusta. Ensimmäisen maailmansodan ajan Fedin oli internoituna Saksassa. Palattuaan Venäjälle hän työskenteli toimittajana.


title: Konstantin Fedin

text: Fedinin ensimmäiset teokset ilmestyivät vuosina 1913–1914. Vuonna 1921 hän liittyi pietarilaiseen Serapion-veljien kirjailijaryhmään. Fedinin varhaiset kertomukset ja ensimmäinen romaani, sivistyneistön kohtaloita vallankumouksen ja kansalaissodan aikana kuvaava "Goroda i gody" (”Kaupunkeja ja vuosia”, 1924) ovat tyyliltään kokeilevia. Myöhemmät teokset noudattavat sosialistisen realismin kaanoneita. Romaanit "Ensimmäiset ilot" ("Pervyje radosti", 1945) ja "Neobyknovennoje leto" (”Epätavallinen kesä”, 1947–1948) saivat Stalin-palkinnon. Kirjailijan viimeinen romaani "Nuotio" ("Kostjor", 1961–1965) jäi keskeneräiseksi. Hän on laatinut myös sarjan kirjailijakuvauksia "Pisatel, iskusstvo, vremja" (”Kirjailija, taide, aika”, 1957, 1961) sekä muistelmateoksen "Gorki ja me" ("Gorki sredi nas", 1941–1968).


title: Konstantin Fedin

text: Neuvostoliiton kirjailijaliittoa muodostettaessa Fedin valittiin sen hallituksen jäseneksi. Vuodesta 1959 lähtien hän toimi sen ensimmäisenä sihteerinä ja vuodesta 1971 puheenjohtajana. Fedin oli myös Venäjän kirjailijaliiton hallituksen ja Neuvostoliiton tiedeakatemian jäsen sekä Venäjän SFNT:n ja Neuvostoliiton korkeimpien neuvostojen kansanedustaja. Kirjallisuusvaikuttajana hänet muistetaan Aleksandr Solženitsynin "Syöpäosaston" julkaisun kieltämisestä vuonna 1968. Kirjailija palkittiin muun muassa neljällä Leninin, kahdella työn punaisen lipun sekä lokakuun vallankumouksen kunniamerkillä. Vuonna 1967 hän sai sosialistisen työn sankarin arvonimen.


title: Ihab Abdelrahman

text: Ihab Abdelrahman El-Sayed Abdelrahman (, s. 1. toukokuuta 1989 Al-Sharqiyah) on egyptiläinen keihäänheittäjä. Hänen valmentajanaan toimi suomalainen Petteri Piironen.


title: Ihab Abdelrahman

text: El Sayed sijoittui hopealle alle 20-vuotiaiden MM-kilpailuissa 2008 heitettyään 76,20 metriä. Daegun MM-kilpailuissa 2011 hän jäi karsintaan tuloksella 71,99. Lontoon olympialaisissa 2012 hän heitti karsinnassa 77,35 metriä, eikä selviytynyt loppukilpailuun. Moskovan MM-kilpailuissa 2013 El Sayed sijoittui finaalissa seitsemänneksi heitettyään 80,94 metriä. Hän voitti hopeaa Pekingin MM-kilpailuissa 2015 kauden parhaallaan 88,99.


title: Ihab Abdelrahman

text: El Sayedin ennätys on 18. toukokuuta 2014 Shanghaissa heitetty 89,21 metriä, joka oli samalla myös Afrikan ennätys. Hän paransi aiempaa ennätystään yli viidellä metrillä.


title: Ihab Abdelrahman

text: El-Sayed ei harrastanut lainkaan yleisurheilua ennen myöhäisteini-ikää. Hän oli kiinnostunut jalkapallosta ja kannatti innokkaasti Al-Ahlia. El-Sayedin yleisurheilulahjakkuus tuli esiin sattumalta hänen heitettyään 17-vuotiaana keihästä paikaltaan nelisenkymmentä metriä ensi yrittämällä. Niinpä El-Sayed osallistui opettajansa rohkaisemana ensimmäiseen kilpailuunsa. Kahden vuoden kuluttua hän saavutti hopeaa Puolassa 2008 järjestetyissä yleisurheilun alle 20-vuotiaiden maailmanmestaruuskilpailuissa. Myöhemmin samana vuonna El-Sayed pääsi harjoittelemaan Kuortaneelle IAAF:n myöntämän apurahan turvin. Neljän kuukauden mittaiseksi tarkoitettu retki päättyi kuitenkin jo kahden viikon jälkeen, koska englantia osaamaton El-Sayed ei ymmärtänyt ihmisten puheista mitään eikä ollut tottunut Suomen talvisiin olosuhteisiin. Kairoon palattuaan hän alkoi opiskella englantia ja palasi seuraavana vuonna Kuortaneelle kuukaudeksi. Tuolloin valmennussuhde Petteri Piirosen kanssa eteni tukevammalle pohjalle.


title: Ihab Abdelrahman

text: Vuonna 2010 El-Sayed voitti keihäänheiton Afrikan mestaruuden ja heitti ensimmäisen kerran yli 80 metriä, mutta rahakiista kansallisen lajiliiton kanssa esti uuden harjoitusmatkan Suomeen. Turhautunut El-Sayed lopetti harjoittelun viideksi kuukaudeksi. Kilpailutaukoa seurannut osallistuminen Daegun maailmanmestaruuskilpailuihin 2011 päättyi 35. sijaan vaatimattomalla 71,99 metrin tuloksella. El-Sayed piti kuitenkin paljon siitä, että hän sai kilpailla samassa karsintaryhmässä Andreas Thorkildsenin, Tero Pitkämäen ja Matthias de Zordon kanssa, ja innostus keihäänheittoon syttyi uudelleen. Lontoon olympialaisissa 2012 El-Sayed joutui kuitenkin kilpailemaan kyynärpäävamman kanssa. Vuonna 2013 hän paransi Egyptin ennätystä lukemiin 83,62 metriä, sai hopeaa Välimeren kilpailuissa ja sijoittui Moskovan MM-kilpailuissa seitsemänneksi 80,94 metrin heitolla. Seuraavana vuonna hän sai hopeaa Afrikan-mestaruuskilpailuissa ja voitti maanosien cupin tuloksella 85,44. Shanghaissa 2014 heitetty 89,21 metrin tulos oli El-Sayedille itselleen suuri yllätys ja nosti hänet tuolloin kaikkien aikojen listalla sijalle 13.


title: Ihab Abdelrahman

text: El-Sayed saavutti Pekingin MM-kilpailuissa 2015 hopeaa toisen kierroksen heitollaan 88,99. Hän voitti samana vuonna kultaa Afrikan kisoissa tuloksella 85,37.


title: Ihab Abdelrahman

text: Abdelrahman jäi kiinni hänen kotonaan 17. huhtikuuta 2016 otetussa dopingtestissä. Testin A-näyte oli positiivinen, sisältäen testosteronia ja myös B-näyte oli positiivinen. Egyptin antidopintoimikunta hyllytti hänet kilpailuista, eikä hän osallistunut Rion olympialaisiin. Egyptin antidopingtoimikunta asetti hänet kahden vuoden kilpailukieltoon, mutta urheilun kansainvälinen vetoomustuomioistuin pidensi kilpailukiellon neljään vuoteen.


title: Roope Kakko

text: Roope Kakko (s. 13. helmikuuta 1982 Espoo) on suomalainen golfpelaaja. Hän siirtyi ammattilaiseksi voitettuaan amatöörinä Espoossa pelatun Volvo Finnish Openin vuonna 2004. Hänestä tuli toinen suomalainen Euroopan kiertueen voittaja hänen voitettuaan Madeira Openin 2. elokuuta 2015.


title: Roope Kakko

text: Kakko on ollut naimisissa Minea Blomqvist-Kakon kanssa loppuvuodesta 2011 lähtien ja heillä on poika, vuonna 2010 syntynyt Elmeri.


title: Mikko Korhonen (golfaaja)

text: Mikko Korhonen (s. 23. heinäkuuta 1980 Mäntsälä) on suomalainen golf-pelaaja. Hän on pelannut ammattilaisena 24-vuotiaasta lähtien. Hän on kilpaillut Challenge Tourilla ja European Tourilla eri osakilpailuissa 146 kertaa (kesäkuuhun 2018 mennessä) vuodesta 2011 lähtien ja voitti ensimmäisen European Tourin osakilpailun Itävallassa kesäkuussa 2018. Hän sai voitostaan 170 000 euroa palkintorahaa. Korhosen seura Suomessa on Suur-Helsingin Golf ja hänen valmennuksestaan vastaavat Markku Louhio ja Terhi Beilinson. Korhosen taustalla sponsoreina ovat muun muassa Finnair, SEAT ja Defa. Hänellä on kolme lasta.


title: Mikko Korhonen (golfaaja)

text: Korhonen osallistuu toisena suomalaisena major-turnaukseen elokuussa 2018 pelaamalla PGA Championship -turnauksessa.


title: Vulcano, figlio di Giove

text: Vulcano, figlio di Giove (”Vulcanus, Juppiterin poika”) on vuonna 1962 valmistunut italialainen seikkailuelokuva. Tyylilajiltaan mytologia-aiheista peplumia edustavan elokuvan on ohjannut Emimmo Salvi. Sen päähenkilöä Vulcanusta (kreikkalaisessa mytologiassa Hefaistos) esittää iranilainen kehonrakentaja Iloosh Khoshabe alias Rod Flash Ilush alias Richard Lloyd.


title: Vulcano, figlio di Giove

text: Tyttärensä Venuksen seikkailuihin kyllästynyt Juppiter päättää naittaa hänet joko sodan jumalalle Marsille tai aseseppä Vulcanukselle. Nämä ajautuvat riitaan, ja Juppiter karkottaa kaikki kolme Olymposvuorelta maan päälle. Mars hakeutuu Venuksen kanssa Traakian kuninkaan luokse ja alkaa suunnitella Juppiterin kukistamista. Pluton juonittelun takia mereen pudonnut Vulcanus rakastuu Neptunuksen tyttäreen Aetnaan ja tekee monien seikkailujen jälkeen Marsin suunnitelmat tyhjäksi.


title: Vulcano, figlio di Giove

text: Emimmo Salvin ensimmäinen ohjaustyö edustaa camp-henkistä peplum-hulluutta aidoimmillaan. Pikkurahalla tehdyn elokuvan juoni on kummallinen ja sekava, näyttelijäsuoritukset amatöörimäisiä ja kulissit pahvista. Sen kliseisiin kuuluvat vähäpukuiset naiset, keskenään nahistelevat muskelimiehet, naurettavat hirviöt sekä humoristinen kääpiö. Lähes ilmeettömän Iloosh Khoshaben vastapainona toimii roimasti ylinäyttelevä Gordon Mitchell. Annie Gorassini on silmiään pyörittelevä lunttu ja Bella Cortez testosteronipurkauksia aiheuttava seksipommi. Absurdin mielikuvituksen ja huonosti motivoidun toiminnan ystäviin vetoavan elokuvan ulkokohtaukset on kuvattu Iranissa.


title: Vulcano, figlio di Giove

text: Elokuvasta on liikkeellä surkea yhdysvaltalainen public domain -kopio, jonka värit ovat kauhtuneet lähes kokonaan. Kirkasväristä laajakangasversiota on esitetty ainakin Espanjan televisiossa.


title: Larzacinspanieli

text: Larzacinspanieli ("Epagneul du Larzac") on ranskalainen koirarotu. Se ei ole FCI:n tunnustama, ja sitä voidaan pitää myös kotimaassaan erittäin uhanalaisena: jäljellä on enää noin 20 yksilöä.


title: Larzacinspanieli

text: Larzacinspanieli on melko pieni metsästyskoira, joka muiden ranskalaisten spanielirotujen tapaan luokiteltaisiin mitä todennäköisimmin mannermaisten spanielityyppisten kanakoirien ryhmään. Se muistuttaa huomattavan paljon ranskanspanielia ja bretonia, ja sen ominaispiirteisiin kuuluu kyky ”sulkea” anturansa. Värivaihtoehtoja on kolme: A) Ruskea-roan; B) Harmaa punaruskein merkein (myös harmaalla alueella punaruskea täplitys); C) Valkoinen. Säkäkorkeus on 52–54 cm ja paino 15–20 kg.


title: Larzacinspanieli

text: Larzacinspanieli on oppivainen, miellyttämishaluinen, erittäin tottelevainen ja tasapainoinen. Lisäksi se pitää lapsista. Työkoirana se on monipuolinen ja erittäin sopeutuvainen, sillä on erinomainen hajuaisti ja erityislaatuisten anturoidensa ansiosta se soveltuu metsästykseen kuivalla, kivisellä maaperällä.


title: Larzacinspanieli

text: Rotu on kotoisin Etelä-Ranskasta Larzacin kuivalta ylätasangolta, jossa sitä on perinteisesti käytetty pienriistan metsästykseen. Sen alkuperä on tuntematon, mutta erään teorian mukaan se saattaa olla ranskanspanielin kantarotu. Toisen teorian mukaan se voi puolestaan olla itse syntynyt bretonin ja ranskanspanielin välisestä risteytyksestä. Larzacinspanieli mainittiin ensimmäisen kerran ranskalaisessa koiralehdessä C. Hermansin vuonna 1982 kirjoittamassa artikkelissa, minkä avulla hän toivoi löytävänsä sopivien jalostuskoirien omistajia. Kuitenkin ainoastaan yksi omistaja ilmoittautui vanhan koiransa ja tämän veljen kanssa, mikä ei riittänyt rodun pelastamiseen. Larzacinspanielin luultiin jo kuolleen sukupuuttoon, mutta vuonna 1992 siitä kirjoitettiin jälleen artikkeli eräässä lehdessä yrityksenä löytää vielä mahdollisesti elossa olleita yksilöitä. Tällä kertaa useampi ihminen koirineen ilmoittautui mukaan jalostusohjelmaan, ja työlleen omistautuneiden kasvattajien avulla rotu saatiin elvytettyä.


title: Larzacinspanieli

text: Rodun keskimääräiseksi eliniäksi arvioidaan 12–14 vuotta.


title: Strontium-90

text: Strontium-90 (Sr) on strontiumin radioaktiivinen isotooppi, jonka atomin ytimessä on 38 protonia ja 52 neutronia. Sitä syntyy raskaiden ydinten fissiossa, ja sen puoliintumisaika on 28,8 vuotta. Se hajoaa beetahajoamisella yttrium-90:ksi, jolloin ytimestä vapautuu energiaa 0,546 MeV. Strontium-90 on pitkäikäisyytensä vuoksi pahimpia radioaktiivisia saasteita, joita on levinnyt ympäristöön ydinkokeissa ja ydinvoimalaonnettomuuksissa, mutta sillä on myös hyötykäyttöä lääketieteessä ja teollisuudessa, muun muassa ydinparistoissa.


title: Strontium-90

text: Luonnon strontium ei ole radioaktiivista eikä myrkyllistä, mutta Sr on radioaktiivisuutensa vuoksi vaarallista. Se muuttuu 28,79 vuoden puoliintumisajalla beetahajoamisen vaikutuksesta yttrium-90:ksi (Y), ja tällöin vapautuu energiaa 0,546 MeV, joka jakautuu hajoamisessa syntyvän elektronin, antineutriinon ja yttiumytimen kesken. Yttrium-90 on edelleen beeta-aktiivista ja hajoaa 64 tunnin puoliintumisajalla zirkonium-90:ksi (Zr), elektroniksi ja antineutriinoksi. Zirkonium-90 sen sijaan on vakaa nuklidi, joka siis ei enää ole radioaktiivinen.. Strontium-90 ja yttrium-90 ovat lähes yksinomaan beetasäteilyn lähteitä; Y:n hajoamisessa saattaa tosin joskus syntyä myös gammafotoni, mutta niin harvoin, ettei sitä yleensä tarvitse ottaa huomioon.


title: Strontium-90

text: Strontium-90 syntyy raskaiden ydinten fissiosa. Sitä on merkittäviä määriä ydinvoimaloiden käytetyssä polttoaineessa, ydinreaktorien radioaktiivisissa jätteissä ja ydinkokeissa syntyvässä radioaktiivisessa laskeumassa. Termisten neutronien vaikutuksesta, joita käytetään nykyisissä ydinvoimaloissa, noin 5,8 % uraani-235-ytimistä, 6,8 % uraani-233-ytimistä ja 2,1 % plutonium-239-ytmistä hajoaa sillä tavoin, että hajoamistuotteena syntyy strontium-90-ydin.


title: Strontium-90

text: Maa-alkalimetallina strontium ja myös sen isotooppi Sr muistuttaa kemiallisilta ominaisuuksiltaan kalsiumia, ja biokemiallisesti sillä on kalsiumin tavoin taipumus kerääntyä luustoon. Jos se joutuu elävään organismiin, tavallisimmin saastuneen ravinnon tai veden mukana, noin 70-80 % siitä ulostuu. Lähes kaikki strontium-90 päätyy luustoon ja luuytimiin, vain noin 1 % vereen ja pehmeisiin kudoksiin. Sen esiintyminen luissa voi aiheuttaa luusyöpää, syöpää lähellä oleviin kudoksiin ja leukemiaa. Altistuminen strontium-90:lle voidaan todeta biotesteillä, tavallisimmin virtsanäytteestä. Strontium-90 on todennäköisesti ydinaseiden käytössä syntyvän radioaktiivisen laskeuman vaarallisin komponentti.


title: Strontium-90

text: Strontium-90:n biologinen puoliintumisaika ihmisessä on eri tutkimusten mukaan 14 ja 600 päivän välillä


title: Strontium-90

text: Cesiumisotooppien Cs ja Cs sekä jodi-isotoopin I ohella strontium-90 oli yksi Tšernobylin ydinvoimalaonnettomuuden yhteydessä eniten terveyshaittoja aiheuttaneista isotoopeista.


title: Strontium-90

text: Koska strontium vaikuttaa lisäkilpirauhasen kalsiumia havaitseviin reseptoreihin samaan tapaan kuin kalsium, niillä henkilöillä (likvidaattoreilla), jotka Tšernobylin ydinvoimalaonnettomuuden jälkeen saivat tehtäväkseen selvittää onnettomuuden seurauksia, on todennäköisesti juuri tästä syystä ollut muita suurempi riski sairastua primaariin hyperparathyroidoaan.


title: Strontium-90

text: Strontium-90:llä on laajaa käyttöä lääketieteessä joidenkin syöpälajien pinnallisessa radioterapiassa. Sopivina määrinä isotooppeja Sr ja voidaan käyttää luusyövän hoitoon. Sitä käytetään myös radioaktiivisena merkkiaineena lääketieteessä ja maataloudessa.


title: Strontium-90

text: Ydinvoimalaonnettomuuksissa strontium-90 ei leviä ympäristöön yhtä herkästi kuin cesium-137, koska se ei haihdu läheskään yhtä helposti, mutta se on todennäköisesti ydinaseiden radioaktiivisen laskeuman vaarallisin aines.


title: Strontium-90

text: Louise Reissin johtama tutkimusryhmä tutki 1950-luvulla ja 1960-luvun alussa satojatuhansia maitohampaita ja totesi niiden sisältävän enenevässä määrin strontium-90:tä. Tutkimuksen lopputuloksena todettiin, että vuonna 1963 syntyneillä lapsilla sitä oli maitohampaissa noin 50 kertaa niin paljon kuin vuonna 1950 eli ennen laajamittaisia ydinkokeita. Tutkimuksen kommentoijat sanoivat, että laskeuma todennäköisesti aiheuttaisi enemmän sairaustapauksia niillä, jotka ovat saaneet strontium-90:tä luihinsa.


title: Strontium-90

text: Tutkimuksen alkuperäisten tulosten perusteella laadittu artikkeli toimitettiin vuonna 1961 Yhdysvaltojen presidentti John F. Kennedylle, ja osittain sen vaikutuksesta hän allekirjoitti osittaista ydinkoekieltoa koskevan sopimuksen yhdessä Yhdistyneen kuningaskunnan ja Neuvostoliiton kanssa. Sopimus teki lopun maanpäällistä ydinkokeista, jotka olivat levittäneet ilmakehään eniten radioaktiivista laskeumaa.


title: Strontium-90

text: Teollisuudessa strontium-90:tä käytetään säteilyn lähteenä säteilyyn perustuvissa paksuuden mittauslaitteissa


title: Strontium-90

text: Strontium-90:n radioaktiivisessa hajoamisessa syntyy merkittävästi lämpöä. Sitä syntyy noin 0,921 watin teholla grammaa kohti, tai sen esiintyessä jonakin yhdisteenä, tyypillisesti noin 0,536 watin teholla grammaa kohti tätä yhdistettä. Koska se on halvempaa kuin samaan tarkoituksiin käyttökelpoinen plutonium-238, sitä on käytetty lämmönlähteenä monissa radioisotooppisissa termosähkögeneraattoreissa (RTG) varsinkin Venäjällä ja entisessä Neuvostoliitossa, tavallisimmin strontiumfluoridina. Yhdysvalloissa sitä on käytetty samaan tarkoitukseen strontiumtitanaattina.


title: Strontium-90

text: Jos metalliromun sekaan joutuu vahingossa strontiumpitoisia radioaktiivisia aineita, sitä metallien kierrätykseen käytettäessä voi tuloksena olla radioaktiivista terästä. Käytöstä poistetut radioisotooppiset termosähkögeneraattorit ovatkin huomattava strontium-90-saasteen lähde entisen Neuvostoliiton alueella.


title: Heideterrieri

text: Heideterrieri ("Heideterrier") on saksalainen koirarotu.


title: Heideterrieri

text: Kooltaan heideterrieri on airedalenterrierin ja saksanmetsästysterrierin välimaastosta: sen säkäkorkeus on 45−56 cm ja paino 15−23 kg. Väritys on tavallisesti musta punaruskein merkein (black & tan).


title: Heideterrieri

text: Rodun kuuluu olla airedalenterrierin tapaan rauhallinen ja vastaanottavainen, minkä lisäksi se on tasapainoinen, aktiivinen, eloisa, hyvähermoinen ja tottelevainen. Sillä on myös hyvä hajuaisti, minkä vuoksi sitä käytetään metsästyksen lisäksi myös harrastus- ja pelastuskoirana.


title: Heideterrieri

text: Tämä metsästyskoira syntyi 1900-luvulla airedalenterrierin ja saksanmetsästysterrierin välisestä risteytyksestä, minkä lisäksi todennäköisesti käytettiin pienemmässä mittakaavassa myös irlanninterrieriä ja bullterrieriä. Metsästysominaisuudet ovat periytyneet saksanmetsästysterrieriltä ja keskeisimmät luonteenpiirteet airedalenterrieriltä.


title: Emimmo Salvi

text: Emimmo Salvi ("oik." Domenico Salvi, 23. tammikuuta 1926 Rooma, Italia – 1989 Italia) oli italialainen elokuvaohjaaja, tuottaja ja käsikirjoittaja.


title: Emimmo Salvi

text: Salvi työskenteli elokuva-alalla vuodesta 1950 lähtien. Hänet muistetaan parhaiten Umberto Scarpellin "Il gigante di Metropolisin" (1961) tuottajana ja käsikirjoittajana. 1960-luvun alussa Salvi ohjasi joukon peplum- ja fantasiaelokuvia kuten "Vulcano, figlio di Giove" ja "Le sette fatiche di Alì Babà" (molemmat 1962). Myöhemmin hän teki muutamia hyvin tavanomaisia viihde-elokuvia.


title: King shepherd

text: King shepherd on amerikkalainen koirarotu. Se ei ole FCI:n tunnustama, mutta American Rare Breed Association (ARBA) ja United Kennel Clubs International ovat tunnustaneet sen.


title: King shepherd

text: King shepherd on suurikokoinen alsatian-tyypin koira. Siitä on olemassa yleisempi pitkä- ja harvinaisempi lyhytkarvainen muunnos. Tyypillisimpiin väreihin lukeutuvat saksanpaimenkoiran värit. Säkäkorkeus on 63–74 cm ja paino 40,5–67,5 kg.


title: King shepherd

text: King shepherdin tulee olla itsevarma, rohkea, voimakasluonteinen, tottelevainen ja kestävä. Se on lapsirakas ja perhettään kohtaan lempeä. Se vahtii isäntänsä taloa ja omaisuutta, ja sen ainoa käyttötarkoitus onkin toimia seura- ja vahtikoirana. Nimitys "king shepherd" eli sananmukaisesti ”kuningaspaimenkoira” viittaa saksanpaimenkoirataustaan ja alsatian-tyyppiin sekä perinteisiin paimenkoiriin verrattuna suureen kokoon.


title: King shepherd

text: Rodun loivat Shelly Watts-Cross ja David Turkheimer, jotka käyttivät jalostukseen shilohinpaimenkoiraa (joka vastaavasti on tulos saksanpaimenkoiran ja alaskanmalamuutin välisestä risteytyksestä), amerikkalaislinjaista saksanpaimenkoiraa ja pyreneittenkoiraa. Vuonna 1995 perustettiin ensimmäinen rotujärjestö.


title: Henrik Mustonen

text: Henrik Mustonen (s. 6. marraskuuta 1990 Hollola) on suomalainen squashin pelaaja. Suomessa hänen seuranaan on Turun Seudun Squash (TSSq) ja hän on pelannut ammattilaisena vuodesta 2008 lähtien. Parhaimmillaan Mustosen sijoitus on maailmanlistalla ollut 35. helmikuun 2014 listauksessa.


title: Painopiste (geometria)

text: Geometrisellä painopisteellä tarkoitetaan tasokuvion tai avaruuskappaleen tasapainokohtaa, jossa se olisi fysikaalisena esineenä tasapainossa fysikaalisen painopisteensä suhteen. Luonnollisten kappaleiden painopisteiden määritykseen käytetään kokeellisia menetelmiä, kuten esimerkiksi "painopistevaakaa", mutta yksinkertaisten ja säännöllisten kuvioiden painopisteen etsimiseen käytetään geometrian keinoja. Perusajatus on, että geometriset kuviot ovat ideaaleja ja muistuttavat todellisia materiaaliltaan homogeenisia kappaleita.


title: Painopiste (geometria)

text: Tasainen painovoima vaikuttaa painopisteeseen kuin sen koko massa olisi keskittynyt siihen, mistä syystä sitä kutsutaan myös massakeskipisteeksi. Mikäli painovoimakenttä vaihtelee kappaleen kohdalla, voi painopiste sijaita eri kohdassa kuin massakeskipiste.


title: Painopiste (geometria)

text: Levymäisen kappaleen painopiste voidaan määrittää ripustamalla se jostakin kohtaan lankaan, jolloin painopiste sijaitsee langan jatkeella. Jos langan asento piirretään levylle ja ripustetaan levy toisesta kohtaa langalla, saadaan langan ja viivan leikkauspisteestä selville levyn painopiste. Kolmiulotteisen kappaleen painopiste löydetään kolmen leikkaavan tason leikkauspisteessä.


title: Painopiste (geometria)

text: Painopisteen koordinaatit määritetään mekaniikassa tasapainoyhtälöillä. Niissä huomioidaan kappaleen geometrian lisäksi myös aineen tiheysvaihtelut. Geometrisissä menetelmissä oletetaan kappale olevan homogeeninen eli että sen tiheys ei vaihtele kappaleen eri osissa. Silloin painopisteen paikka riippuu vain kappaleen geometriasta.


title: Painopiste (geometria)

text:
Geometrisessa tarkastelussa voidaan olettaa, että kappale on tiheydeltään homogeeninen (formula_1). Silloin kappaleen "atomien" massa ja niiden tilavuus ovat verrannolliset, jolloin riittää tarkastella pelkästään pinta-aloja tai tilavuuksia. Kappaleen formula_2 kokonaismassan formula_3 arvo voidaan korvata pinta-alan formula_4 arvolla
tai tilavuuden formula_6 arvolla


title: Painopiste (geometria)

text:
Itse painopiste formula_8 lasketaan tilan paikkavektoreilla formula_9 fysikaalisen periaatteen mukaisesti
Jos kappaleen tiheys on sama joka pisteessä, ovat massat formula_11 kaikki samansuuruiset ja niiden vaikutukset kumoutuvat, jolloin tulos riippuu vain geometriasta.


title: Painopiste (geometria)

text: Lauseke voidaan myös esittää muodossa


title: Painopiste (geometria)

text: missä integraalit otetaan koko tason formula_14 tai avaruuden formula_15 yli ja missä "g" on tasoalueen tai kappaleen karakteristinen funktio, jonka arvo on 1 alueen tai kappaleen sisällä ja 0 sen ulkopuolella. Tämän lauseen nimittäjä on sama kuin tasoalueen pinta-ala tai kappaleen tilavuus.


title: Painopiste (geometria)

text:
Jos integroitavia pisteitä on vähän, voidaan samat laskut suorittaa summillakin. Tasokuvion painopiste on silloin kaikkien kuvion pisteiden aritmeettinen keskiarvo koordinaatin suhteen. Tämä lasketaan karteesisessa koordinaatistossa x-koordinaattien keskiarvona, y-koordinaattien keskiarvona ja z-koordinaattien keskiarvona, eli
ja
ja


title: Painopiste (geometria)

text: Mekaniikassa voidaan johtaa momentin käsitteen avulla pistemäisten kappaleiden yhteiselle painopisteelle paikan lauseke. Samaa kaavaa voidaan käyttää integraalin sijasta, jos jakaa kappaleen mosaiikiksi, joiden keskipisteet ja massat sijoitetaan kaavaan. Tuloksena saadaan painopisteen likimääräinen paikka.


title: Painopiste (geometria)

text:
Mikäli eripainoisia pisteitä on paljon formula_19, voidaan painopiste laskea yleisesti näiden painotettuna keskiarvona:
Jos massat formula_21 ovat kaikki samanpainoisia, saadaan painopisteeksi
Viimeinen lauseke voidaan tulkita pisteiden koordinaattien keskiarvoksi.


title: Painopiste (geometria)

text:
Jo Arkhimedes (287−212 eaa.) muotoili käytännöllisen geometrisen tavan löytää painopiste:
Jos merkitään painopisteet ja massat formula_23 ja formula_21, voidaan tämä lemma voidaan pukea eksaktiksi lausekkeeksi, jossa painopisteen paikkakin on määritelty


title: Painopiste (geometria)

text:
L-muotoisen levymäisen kuvion painopiste voidaan löytää Arkhimedeen lemman avulla, kun jaetaan kuvio kahdelle eri tavalla kahdeksi suorakulmioksi. Suorakulmion keskipisteet ovat painopisteet, joiden välisellä janalla kuvion painopiste on. Erilainen jako suorakulmioihin muuttaa painopisteiden paikkoja, joten toinen jana risteää ensimmäistä janaa. Koska kuvion painopiste sijaitsee kummallakin janalla samanaikaisesti, on sen paikka oltava janojen leikkauspisteessä.
Seuraavat päättelysäännöt on merkitty tunnuksilla, jotta niihin voidaan jälkeenpäin viitata:


title: Painopiste (geometria)

text:
Aristoteles (384−322 eaa.) totesi, aikalaistensa tavoin, että tangon ja sen päissä olevat painot saadaan tasapainoon sijoittamalla tukipiste kohtaan, jonka etäisyydet painoihin ovat kääntäen verrannolliset käytettyihin massoihin. Nykymerkinnöin etäisyydet massojen formula_26 ja formula_27 kolmiulotteiset paikat ovat formula_28 ja formula_29, jolloin antiikin sääntö väittää etäisyydet tukipisteeseen eli painopisteeseen ovat formula_30. Tukipiste sijaitsee formula_28:stä katsoen
eli
Tämä laskusääntö on sama kuin kahden erillään sijaitsevan fysikaalinen massapisteen yhteinen painopiste.


title: Painopiste (geometria)

text: Kahden massan painopisteen määrittelyssä voidaan hyödyntää geometrisia ominaisuuksia (katso kuva). Kolmiossa kulmanpuolittajan jakaa kolmion vastaisen sivun viereisten sivujen suhteessa. Täydentämällä massoja pitelevään tankoon kolmion puuttuvat kaksi sivua siten, että sivujen pituudet ovat käänteisessä suhteessa massoihin, löydetään painopiste kulmanpuolittajan avulla.


title: Painopiste (geometria)

text: Kahden samamassaisen pisteen painopiste saadaan merkitsemällä formula_36 ja kun massat supistetaan pois jää lausekkeeksi


title: Painopiste (geometria)

text: Kolme pistettä sijaitsevat aina samalla tasolla muodostaen kolmion kärkipisteet (tai kollineaarisina janan). Kolmen pisteen painopiste voidaan päätellä käyttäen myöhemmin kuvattua Archimedeen lemmaa. Kahden samamassaisen pisteen painopiste sijaitsee pisteiden keskipisteessä. Keskipisteen ja kolmannen pisteen painopiste sijaitsee niitä yhdistävällä janalla formula_38. Valitsemalla kaksi pistettä ja yhdistämällä niiden painopiste kolmannen pisteen kanssa janalla formula_39, leikkaavat janat formula_38 ja formula_39 pisteessä formula_8. Myös kolmas tällä tavalla muodostettu jana formula_43 leikkaa kaksi muuta samassa pisteessä formula_8. Janat ovat "kolmion" keskijanoja ja ne leikkaavat toisensa kolmion painopisteessä, joka on eräs kolmion merkillinen piste. Siis kolmiolevyn ja kolmion kärkien massan painopisteet ovat samassa paikassa.


title: Painopiste (geometria)

text:
Äärellisen pistejoukon painopisteen koordinaatit esitetään määritelmän mukaisesti kunkin samanpainoisen pisteen koordinaattien aritmeettisena keskiarvona. Kun pisteitä on formula_45 "kappaletta" formula_46, kun formula_47, on painopisteen formula_48 paikka
Painopiste formula_50 minimoi sen ja pistejoukon pisteiden välisten (euklidisen) etäisyyksien neliöiden summan.


title: Painopiste (geometria)

text: Pistejoukon painopisteen etsimiseen voidaan käyttää vektorimatematiikkaa. Arvataan ensin painopisteen likimääräinen paikka formula_8 ja piirretään siitä vektorit ympäröiviin pisteisiin. Lasketaan vektorien vektorisumma ja jos se on nolla, on painopiste oikealla paikalla formula_52. Ellei se ole vielä nolla, siirretään piste formula_8 uuteen paikkaan ja tarkistetaan vektorisumma. Näin jatketaan kunnes painopiste saavutetaan riittävällä tarkkuudella.


title: Painopiste (geometria)

text:
Janan "AB" pisteet voidaan esittää päätepisteiden formula_54 ja formula_55 avulla muodossa
Integroimalla janan pisteet formula_58:n suhteen, saadaan
Viimeinen lauseke tarkoittaa janan päätepisteiden koordinaattien keskiarvoa. Geometrisesti ajatellen janan painopiste G löytyy janan keskipisteessä.


title: Painopiste (geometria)

text: Yhdistetään kaksi yhtäpitkää janaa toisiinsa toisesta päätepisteestään. Riippumatta janojen välisestä kulmasta, janat muodostavat symmetrisen kuvion. Painopiste sijaitsee tällä symmetria-akselilla. Toisaalta, Arkhimedeen lemmasta seuraa uusi jana, jossa janojen painopisteinä olevat keskipisteet yhdistetään toisiinsa. Yhdysjana ja symmetria-akseli leikkaavat kuvion painopisteessä.


title: Painopiste (geometria)

text: Kahden eripitkän janan kuviolla ei ole symmetria-akselia. Janojen keskipisteet voidaan kuitenkin yhdistää janalla. Painopiste sijaitsee yhdysjanalla. Jakamalla pitempi jana lyhyemmän janan kanssa yhtäpitkään osaan ja loppupätkään, voidaan painopiste löytää. Katkaistulla kuviolla on nyt symmetria-akseli ja sen painopiste löydetään edellisen esimerkin mukaisesti. Koska loppupätkä on jana, on sen painopiste pätkän keskipisteessä. Yhdistämällä keskipiste ja symmetrisen kuvion painopiste janalla, leikkaa jana yhdysjanan kuvion painopisteessä.


title: Painopiste (geometria)

text: Yhdistetään kolme janaa kolmion muotoon, jolloin koko kuvion massa sijaitsee vain kolmion reunassa. Tällaisen kehikon painopiste sijaitsee kolmion Spiekerin pisteessä. Spiekerin piste on eräs kolmion merkillinen piste.


title: Painopiste (geometria)

text: Kolmion painopiste löytyy helposti piirtämällä kolmion kulmista vastaisille sivuille keskijanat. Kolmion painopiste löytyy keskijanojen eli mediaanien leikkauspisteestä.


title: Painopiste (geometria)

text:
Kun tunnetaan kolmion kärkien A, B ja C koordinaatit, voidaan painopiste formula_60 laskea keskiarvon avulla
Painopisteen barysentriset koordinaatit ovat formula_62
Neliöllä, jonka sivun pituus on formula_38, on neljä symmetria-akselia, jotka leikkaavat neliön keskipisteessä. Keskipiste onkin neliön painopiste (ed. symmetriasääntö S1), jonka koordinaatit ovat neliö vasemmasta kulmasta lukien formula_64. Keskipisteen löytää piirtämällä viivaimella neliölle molemmat lävistäjät, joiden leikkauspisteessä se on.


title: Painopiste (geometria)

text: Suorakulmiolla, jonka leveys on formula_38 ja korkeus formula_39, on kaksi symmetria-akselia, joten sen painopiste sijaitsee niiden leikkauspisteessä eli keskipisteessä (symmetriasääntö S1). Painopiste koordinaatit ovat vasemmasta kulmasta lukien formula_67. Keskipisteen löytää piirtämällä viivaimella suorakulmiolle molemmat lävistäjät, joiden leikkauspisteessä se on.


title: Painopiste (geometria)

text: Suunnikkaan painopiste on molempien lävistäjien puolessa välissä sijaitsevassa leikkauspisteessä. Jos vaakasivun pituus on formula_38 ja toisen sivun pituus formula_39 ja joiden välinen terävä kulma on formula_70, ovat painopisteen koordinaatit formula_71


title: Painopiste (geometria)

text: Puolisuunnikkaassa on kaksi yhdensuuntaista sivua formula_38 ja formula_39 ehdolla formula_74, joiden korkeusero on formula_75. Mikäli kyljet ovat yhtä pitkät, puhutaan tasakylkisestä puolisuunnikkaasta. Tasakylkisellä puolisuunnikkaalla on vain yksi symmetria-akseli, joka yhdistää yhdesuuntaisten sivujen keskipisteet. Painopiste sijaitsee tällä akselilla kohdassa formula_76 Yleisessä puolisuunnikkaassa painopiste sijaitsee pisteessä formula_77 missä sivut formula_43 ja formula_79 ovat puolisuunnikkaan kyljet. Lävistäjien leikkauspiste tulee liian ylös ollakseen painopisteessä.


title: Painopiste (geometria)

text: Konveksissa nelikulmiossa lävistäjät leikkaavat toisensa nelikulmion sisällä.Sen painopiste voidaan löytää jakamalla se kolmioiksi kadella tavalla. Ernsimmäisen jaon kolmioiden painopisteet yhdistetään janalla, jolla leikataan toisen jaon vastaavalla janalla. Arkhimedeen lemman mukaan, painopiste sijaitsee leikkauskohdassa.


title: Erkka Maula

text: Erkka Maula () oli suomalainen filosofi ja tieteenhistorioitsija. Maula toimi määräaikaisena professorina Turun ja Oulun yliopistoissa ja oli Tampereen yliopiston dosentti.


title: Erkka Maula

text: Maula yhdisti töissään filosofiaa, historiaa, tähtitiedettä, matematiikkaa, musiikkia ja arkeologiaa. Hän erikoistui filosofian historiaan (erityisesti Platonin luonnonfilosofiaan) sekä antiikin tieteen tulkintaan. Hänet tunnetaan erityisesti antiikin kreikkalaisen matemaatikon Eudoksos Knidoslaisen tähtitieteellisen mallin selkiyttäjänä. Lisäksi hän esitti uuden kalendaarisen tulkinnan Indus-kulttuurin aikaisille, Mohenjo-Darosta löydetyille kiviesineille. Viimeisinä vuosina Maula keskittyi kuuluisan Fermat’n ongelman tarkasteluun. Hän kirjoitti myös tv-ohjelmia, runoja, näytelmiä ja oopperoiden librettoja.


title: Erkka Maula

text: Dokumenttielokuva "Sfäärien harmonia" (35'), joka esittelee Erkka Maulan tulkinnan Platonin lukusarjoista doorilaisen asteikon avulla esitettiin YLE TV2:ssa 22. joulukuuta 1981.


title: Erkka Maula

text: Risto Astikaisen ohjaama ja suunnittelema, Erkka Maulan Mojendo-daron kulttuurin tutkimusta esittelevä dokumentti "Kadonnut joki, jossa tähdet uivat" (61') esitettiin YLE TV2:ssa 5. joulukuuta 1982 ja uusittiin 4. lokakuuta 1983.


title: Erkka Maula

text:
Dokumenttielokuva Swansongs (60') esitettiin Taorminassa (UNESCO) 1992 (myös suom. Joutsenen kynällä).
Maulan Eudoksos-tulkintaan liittyvän "maailman ensimmäisen tietokoneen" Arakhnen toimiva pronssinen rekonstruktio (patentti no. 54205) on Helsingissä Tekniikan museossa.


title: Erkka Maula

text: Antiikin tutkija ja professori Árpád Szabó katsoi Maulan Eudoksos-tutkimuksen olevan läpimurronomainen oivallus, jonka vaikutukset ulottuvat koko antiikin tieteen uuteen tulkintaan (prof. Eero Kasasen arkisto). Myös Ivor Bulmer-Thomas totesi arviossaan "The Classical Review" -lehdessä, että Maulan 1974 julkaisema työ on omaperäisin kontribuutio Eudoksoksen taivaankappaleita koskevan teorian tutkimukseen sitten Giovanni Schiaparellin sata vuotta aiemmin julkaiseman teoksen "Le sfere omocentriche di Eudosso, di Callippo e di Aristotele".


title: Sebastião Salgado

text: Sebastião Salgado (s. 8. helmikuuta 1944 Aimorés, Minas Gerais) on brasilialainen valokuvaaja ja kuvajournalisti, joka tunnetaan dokumentaarisista ihmisen elin- ja työskentelyoloja eri puolilla maailmaa kommentoivista valokuvistaan.


title: Sebastião Salgado

text: Salgado opiskeli taloustiedettä Universidade Federal do Espirito Santo -yliopistossa São Paulossa ja työskenteli valmistuttuaan kansainvälisen kahvijärjestön ICO:n ekonomistina. Tässä työssä hän matkusti usein Afrikkaan ja kiinnostui näillä matkoillaan vakavammin valokuvauksesta. Vuonna 1973 hän päätti jättää taloustieteen ja ryhtyä ammattivalokuvaajaksi 29 vuoden iässä.


title: Sebastião Salgado

text: Salgado kuvasi aluksi Sygma- ja Gamma-kuvatoimistoille, kunnes 1979 liittyi kuuluisaan Magnum Photos -kuvaajaryhmään. Magnum-kautta kesti vuoteen 1994, jolloin Salgado perusti vaimonsa kanssa asuinkaupunkiinsa Pariisiin Amazonas Images -kuvatoimiston oman tuotantonsa välittämiseen.


title: Sebastião Salgado

text: Salgado on kiertänyt kuvaamassa yli sadassa maassa. Kuvia on julkaistu sanoma- ja aikakauslehdissä ja koottu moniksi kirjoiksi ja eri maissa kiertäneiksi näyttelyiksi. Salgadon kansainvaelluksia kuvaava 300 mustavalkokuvan kiertonäyttely "Exodus" oli näytteillä Helsingin Tennispalatsissa kevättalvella 2001.


title: Sebastião Salgado

text:
Monien valokuvausalana palkintojen ja tunnustusten lisäksi Salgado toimii Unicefin hyvän tahdon lähettiläänä ja kunniajäsenenä Yhdysvaltain taide- ja tiedeakatemiassa. The Royal Photographic Society on myöntänyt hänelle 100-vuotismitalinsa ja Honorary Fellowship (HonFRPS) -arvon. Vuonna 1989 Salgadolle myönnettiin kansainvälinen Hasselblad-palkinto
ja vuonna 1998 espanjalainen Asturian ruhtinaan palkinto.


title: Platina(II)kloridi

text: Platina(II)kloridi (PtCl) on platina- ja kloridi-ionien muodostama epäorgaaninen ioniyhdiste. Platina(II)kloridia käytetään valmistettaessa muita platinayhdisteitä.


title: Platina(II)kloridi

text: Platina(II)kloridilla on kaksi eri kidemuotoa. Näistä matalammissa lämpötiloissa stabiili α-PtCl on väriltään oliivinvihreää ja sen rakenne koostuu särmiä ja kulmia keskenään jakavista PtCl-yksiköistä. Lämpötilavälillä 500–600 °C stabiili β-PtCl on väriltään tumman punaista ja koostuu PtCl-yksiköistä ja on isomorfinen palladiumkloridin kanssa. Platina(II)kloridi hajoaa 581 °C:n lämpötilassa platinaksi ja kloorikaasuksi. Yhdiste ei liukene veteen, mutta liukenee eräisiin orgaanisiin liuottimiin, kuten bentseeniin. Suolahappo liuottaa platina(II)kloridin muodostaen kompleksisen tetrakloroplatinaatti(II)-ionin [PtCl]. Ammoniakkiliuokset liuottavat yhdisteen muodostaen [Pt(NH)]-kompleksin.


title: Platina(II)kloridi

text: Platina(II)kloridia voidaan valmistaa suoralla platinan kloorauksella 240–250 °C:n lämpötilassa. Sitä muodostuu myös kuumennettaessa platina(IV)kloridia. Muita tapoja valmistaa yhdistettä ovat tetrakloroplatina(II)hapon haihdutus vakuumissa, tai heksakloroplatinahapon pelkistys hydratsiinilla.


title: Kyllikki Tuominen

text: Kyllikki Tuominen (o.s. Ståhlberg, e. Kovero, 9. elokuuta 1908 Helsinki – 4. kesäkuuta 1994) oli suomalainen opettaja ja oppikirjojen kirjoittaja.


title: Kyllikki Tuominen

text: Kyllikki Tuomisen vanhemmat olivat tasavallan presidentti Kaarlo Juho Ståhlberg ja tämän ensimmäinen puoliso Hedvig Wåhlberg. Hänen ensimmäinen puolisonsa oli vuosina 1932–1940 hallintosihteeri Aarne Kovero ja toinen puolisonsa vuodesta 1946 Turun yliopiston maantieteen professori Oiva Tuominen.


title: Kyllikki Tuominen

text: Kyllikki Ståhlberg suoritti ylioppilastutkinnon vuonna 1927, opiskeli maantiedettä Helsingin yliopistossa ja valmistui sieltä filosofian maisteriksi vuonna 1932. Vuonna 1957 hän suoritti filosofian lisensiaatin tutkinnon Turun yliopistossa.


title: Kyllikki Tuominen

text: Hän toimi opettajana Kulosaaren yhteiskoulussa vuosina 1940–1947 ja saman koulun rehtorina vuosina 1940–45, tuntiopettajana Helsingin opettajakorkeakoulussa vuosina 1948–1954, Turun opettajakorkeakoulussa vuosina 1954–1956, Turun tyttölyseon vanhempana lehtorina vuosina 1956–1957 ja Turun normaalilyseon luonnonhistorian ja maantieteen yliopettajana vuosina 1957–1971 sekä saman koulun vararehtorina vuosina 1957–1969.


title: Annmari Viljanmaa

text: Annmari Viljanmaa (o.s. Hakola, s. 10. heinäkuuta 1973 Huittinen) on kilpauransa jo lopettanut hiihtäjä.


title: Annmari Viljanmaa

text: Seuratasolla Viljanmaa edusti Parkanon Urheilijoita. Hän kilpaili maailmancupin lisäksi Salt Lake Cityn olympialaisissa 2002, Val di Fiemmen MM-kisoissa 2003 ja Oberstdorfin MM-kisoissa 2005. Hänen paras arvokisasijoitukseksensa oli seitsemäs sija Val di Fiemmen 15 kilometrillä. Maailmancupin osakilpailuissa hän pääsi kertaalleen palkintopallille ollessaan toinen Oslon maailmancupin 30 kilometrillä vuonna 2003.


title: Annmari Viljanmaa

text: Hiihtouransa jälkeen Viljanmaa on toiminut hiihdon maailmancupissa teknisen asiantuntijan (TD) roolissa. Vuonna 2014 hän toimi Sotšin talviolympialaisissa maastohiihdon tuomarineuvoston jäsenenä. Hänet on nimetty vuoden 2019 MM-kisojen TD:ksi.


title: Annmari Viljanmaa

text: Viljanmaa tunnetaan myös kansallisen tason kestävyysjuoksijana. Kalevan kisoissa hänen parhaat saavutuksensa olivat neljäs sija 10 000 metrin juoksussa vuonna 2005 ja viides sija 5 000 metrin juoksussa vuonna 2004.


title: Lasse Lintilä

text: Lasse Lintilä on (s. 16. huhtikuuta 1968) on suomalainen keilaaja. Keilaamisen hän on aloittanut vuonna 1980 ja maajoukkuetasolla hän on esiintynyt vuodesta 1988 lähtien. Lintilän nykyinen seura on lohjalainen RäMe, mutta hän on aiemmin edustanut myös raisiolaista AlfaBC-seuraa. Lintilällä ja hänen avopuolisollaan on kaksi lasta, Julia (s. 1997) ja Jasper (s. 2000).


title: Jouni Helminen

text: Jouni Helminen (s. 27. tammikuuta 1970 Pori) on suomalainen keilaaja. Hän voitti EM-kultaa pari- ja joukkuekilpailussa vuonna 1993, joukkueiden maailmancupin vuonna 1996 sekä henkilökohtaisen Euroopan-cupin vuonna 2002. Hän kuului maajoukkueeseen vuosina 1993–1998 ja edustaa seuratasolla lahtelaista SBF:ää. Helminen toimii keilailualan yrittäjänä Lahdessa.


title: Jouni Helminen

text: Helminen on 71 kertaa keilannut täyden 300 pisteen sarjan, ensimmäisen kerran huhtikuussa 1987.


title: Ardennienajokoira

text: Ardennienajokoira on belgialais–ranskalainen koirarotu, joka jalostettiin nykyiseen muotoonsa Saksassa. FCI ei ole tunnustanut sitä, mutta "Verein Ardennenbracke e.V":n julkaiseman rotumääritelmän mukaan se kuuluisi luokitukseltaan ryhmän 6 (Ajavat ja jäljestävät koirat) alajaostoon 1.2 eli Keskikokoisiin ajokoiriin.


title: Ardennienajokoira

text: Ardennienajokoira on lyhyt- ja sileäkarvainen, keskikokoinen ajokoira. Sallitut värit ovat musta punaruskein merkein (black & tan); kauriinpunainen, jossa tulee olla musta satula (selän peittävä kuvio) tai mantteli (satulaa laajemmas ulottuva musta alue); yksivärinen musta; tai tiikeriraitainen (brindle). Urosten säkäkorkeus on 53–62 cm ja narttujen 46–57 cm, paino vaihtelee sukupuolesta riippumatta 32–44 kg välillä, joskin urosten keskiarvoksi on määritelty 33 kg ja narttujen 20 kg.


title: Ardennienajokoira

text: Ardennienajokoira on rauhallinen, voimakasluonteinen, tarkkavainuinen ja ystävällinen. Se on perheelleen omistautunut ja pitää lapsista. Sillä on voimakas metsästysvietti ja kauaskantoinen ääni.


title: Ardennienajokoira

text: Ajanlaskun alussa Loiren ja Rhônen alueille asettuneet keltit toivat mukanaan Keski-Eurooppaan erityisen tehokkaan metsästyskoiran, joka kykeni jäljittämään riistaa erinomaisen vainunsa avulla tehokkaammin kuin paikalliset ajokoirat. Nämä koirat edustivat joko kelttienvinttikoiraa tai tästä kehittynyttä ajokoirien kantarotua nimeltä "sergusie". Belgian Ardenneilla eläneet munkit jalostivat niistä Keskiajan alkupuolella suurriistaa ajavan saint hubertuksenkoiran, josta tuli suosittu myös muissa maissa ja joka tunnetaan nykyisin mm. vihikoiran kantarotuna. Saint hubertuksenkoiran alkuperäisimpänä tyyppinä pidetään ”ardennenbracke”-muunnosta, jonka nykyinen muoto tämän päivän ardennienajokoira on. Myös sukupuuttoon kuollut ardennienbassetti lienee joko läheistä sukua jälkimmäiselle tai vaihtoehtoisesti jopa sen edeltäjä.


title: Ardennienajokoira

text: Nykyisen rodun systemaattinen kasvatus alkoi vuonna 1989 Saksassa, minkä vuoksi rotumääritelmä tunnustaa alkuperämaaksi ainoastaan Saksan. Vuonna 2009 perustettiin ensimmäinen rotujärjestö, "Verein Ardennenbracke e.V", joka julkaisi ensimmäisen rotumääritelmän 11. heinäkuuta 2011.


title: Miesten keihäänheitto yleisurheilun maailmanmestaruuskilpailuissa 2013

text: Miesten keihäänheitto oli yksi yleisurheilun maailmanmestaruuskilpailujen 2013 lajeista. Kilpailun karsinta klpailtiin 15. elokuuta ja loppukilpailu käytiin 17. elokuuta, Lužnikin stadionilla, Moskovassa, Venäjällä.


text: Ennen kilpailua ennätykset olivat seuraavat:


text: MM-kilpailuihin päästääkseen tuli ylittää A-raja (83,50) tai B-raja (81,00).


text: Karsintaraja oli 82,50 metriä (Q), mutta vähintään 12 parasta finaaliin (q).


text: Lähde: IAAF


text: Alun perin viidenneksi sijoittunut Roman Avramenko antoi loppukilpailun jälkeen positiivisen dopingnäytteen ja hänet hylättiin.


title: Mad Juana

text: Mad Juana on yhdysvaltalainen etnovaikutteinen rockyhtye, jonka johtavia muusikoita ovat kitaristi Sami Yaffa (oik. Sami Takamäki) ja Yaffan entinen puoliso laulaja Karmen Guy. Spinefarm Records julkaisi yhtyeen albumin "Skin Of My Teeth" vuonna 1997. Sen jälkeen ovat ilmestyneet albumit "Acoustic Voodoo" (2007), "Bruja On The Corner" (2008) ja "Kumpania" (2011).


title: Pitch Perfect

text: Pitch Perfect on vuonna 2012 ensi-iltansa saanut Jason Mooren ohjaama elokuva. Sen pääosissa ovat Anna Kendrick, Anna Camp, Brittany Snow ja Rebel Wilson. Elokuva perustuu Mickey Rapkinin romaaniin "Pitch Perfect: The Quest for Collegiate A Cappella Glory".


title: Pitch Perfect

text: Elokuvan jatko-osa "Pitch Perfect 2" sai ensi-iltansa vuonna 2015.


title: Iloosh Khoshabe

text: Iloosh Khoshabe (1932 Urmia – 17. huhtikuuta 2012 Teheran) oli assyrialaissyntyinen iranilainen kehonrakentaja ja elokuvanäyttelijä. Hänet tunnetaan myös taiteilijanimillä "Richard Lloyd", "Rod Flash" ja "Ilush".


title: Iloosh Khoshabe

text: Iranin kehonrakennusmestaruuden 16-vuotiaana voittanut Iloosh teki ensimmäisen roolinsa iranilaiseen legendaan perustuvassa elokuvassa "Amir Arsalan-e namdar" vuonna 1954. Hän työskenteli showpainijana Yhdysvalloissa ja siirtyi 1960-luvun alussa Italiaan, jossa hän esiintyi useissa peplum-elokuvissa kuten "Vulcano, figlio di Giove" (1962) ja "Herkules, Simson ja Odysseus" ("Ercole sfida Sansone", 1963). Ilooshin näyttelijänura jatkui Italiassa ja Iranissa aina 1990-luvulle saakka.


title: Alipogeenitiparvoveekki

text: Alipogeenitiparvoveekki (kauppanimeltään Glybera) on geeniterapialääke lipoproteiinilipaasin (LPL) puutteen hoitoon. LPL:n puute on harvinainen sairaus, jossa geenivirheen vuoksi lipaasientsyymin aktiivisuus on madaltunut, mikä aiheuttaa triglyseridien määrän suurentumista verenkierrossa ja haimatulehduksia. Alipogeenitiparvoveekki-lääkeaineessa LPL:n geeni on yhdistetty AA-virukseen, joka toimii virusvektorina.


title: Alipogeenitiparvoveekki

text: Glybera on injektioneste, vahvuudeltaan 3 × 10 genomikopiota/ml, joka annetaan lihaksensisäisesti yhdellä kertaa useina pistoksina reisien ja säärten eri lihaksiin. Pistosten suuren määrän takia EMA:n yhteenvedossa suositellaan selkäydin- tai paikallispuudutusta. Lääke on hyväksytty käytettäväksi vain yhdellä hoitokerralla, koska sen toistuvasta antamisesta ei ole tietoja. Jotta ruumiin immuunijärjestelmä ei reagoisi voimakkaasti alipogeenitiparvoveekkiä vastaan, ennen hoidon antoa aloitetaan hylkimisenestolääkitys, jota jatketaan 12 viikon ajan hoidon jälkeen.


title: Alipogeenitiparvoveekki

text: Alipogeenitiparvoveekin valmistajayritys Amsterdam Molecular Therapeutics haki lääkkeelle Euroopan lääkevirastolta (EMA) myyntilupaa vuodenvaihteen 2009–2010 tienoilla. EMA:n pitkälle kehitettyjen terapioiden komitea (CAT) ei puoltanut myyntilupahakemusta, ja lääkevalmistekomitea (CHMP) suositti hakemuksen hylkäämistä. Hakija valitti päätöksestä, ja uudessa käsittelyssä CAT puolsi hakemusta mutta CHMP esitti jälleen sen hylkäämistä.


title: Alipogeenitiparvoveekki

text: Amsterdam Molecular Therapeutics ajautui hakuprosessissa taloudellisiin vaikeuksiin, ja uusi yritys UniQure Biopharma hankki Glyberan oikeudet ja jatkoi hakuprosessia. Euroopan komissio pyysi CHMP:ltä alipogeenitiparvoveekin uudelleenarviointia, missä taustalla oli lobbausta ja poliittista painetta. CHMP ei edelleenkään puoltanut myyntilupaa, mutta uudessa käsittelyssä 19. heinäkuuta 2012 se lopulta puolsi hakemusta.


title: Alipogeenitiparvoveekki

text: 25. lokakuuta 2012 Euroopan komissio myönsi Glyberalle myyntiluvan ”poikkeusolosuhteissa”, mikä tarkoittaa, että lääkkeen markkinoijan on tutkittava lääkettä vielä sen markkinoille tulon jälkeen ja toimitettava potilaiden seurantatietoja rekisteritutkimuksesta. Myyntilupa myönnettiin haettua rajatumpaan käyttötarkoitukseen: niille LPL:n puutosta sairastaville, joilla on ruokavaliohoidosta huolimatta vaikeita tai useita haimatulehduksia. Glyberasta tuli ensimmäinen Euroopassa ja länsimaissa markkinoille hyväksytty geeniterapia-aine. Lääkkeelle oli tarkoitus hakea myyntilupaa myös Yhdysvalloista vuoden 2013 aikana. Yhdysvaltalaisviranomaiset olisivat kuitenkin edellyttäneet uusia kalliita tutkimuksia, ja UniQure luopui aikomuksesta.


title: Alipogeenitiparvoveekki

text: Hyväksymisprosessin monimutkaisuus johtui siitä, että alipogeenitiparvoveekkiä oli tutkittu niin pienillä potilasmäärillä: kliiniset tutkimukset perustuivat vain 27 potilaan aineistoon, ja myöhemmissä käsittelyissä lääketieteellinen näyttö perustui enää 12 potilaaseen. Alipogeenitiparvoveekillä ei edes voitaisi tehdä satoja potilaita käsittäviä kolmannen vaiheen lääketutkimuksia, koska LPL:n puutos on niin harvinainen sairaus.


title: Alipogeenitiparvoveekki

text: Yhden Glybera-hoidon hinta oli potilaan painosta riippuen noin miljoona Yhdysvaltain dollaria, mikä teki siitä maailman kalleimman lääkkeen. Vuoteen 2016 mennessä Glyberaa oli ostettu markkinoilta vain kerran, saksalaispotilaalle. UniQure on tiedottanut, että erittäin vähäinen kysyntä huomioiden se ei aio hakea jatkoa Glyberan määräaikaiselle 25. lokakuuta 2017 päättyvälle myyntiluvalle.


title: Rebel Wilson

text: Rebel Melanie Elizabeth Wilson (s. 2. maaliskuuta 1980 Sydney) on australialainen näyttelijä, käsikirjoittaja ja koomikko. Hänet tunnetaan muun muassa rooleistaan elokuvissa "Pitch Perfect" ja "Morsiusneidot". Wilson näytteli myös pääroolia luomassaan televisiosarjassa "Super Fun Night".


title: Rebel Wilson

text: Wilson kasvoi Sydneyn esikaupunkialueella. Hänen vanhempansa kasvattavat ammatikseen koiria. Hänen etunimensä Rebel on peräisin vanhempien häissä laulaneelta tytöltä, kolmas nimi Elizabeth puolestaan viittaa kuningatar Elisabet II:een. Wilson varttui Kenthurstin, Parramattan ja Castle Hillin kaupunginosissa. Hänellä on kolme sisarusta; siskot Liberty ja Annachi sekä veli Ryot.


title: Rebel Wilson

text: Wilson tutustui näyttelemiseen ensimmäistä kertaa 14-vuotiaana, kun hänen äitinsä vei hänet teatterikurssille, jotta hän pääsisi yli ujoudestaan. Ammattivaihtoehtona Wilson kiinnostui näyttelemisestä kuitenkin vasta peruskoulun jälkeen matkustaessaan vuonna 1998 Rotary-järjestön nuorisolähettiläänä eteläisessä Afrikassa: sairastuttuaan malariaan hän näki unen itsestään Oscar-palkittuna näyttelijänä.


title: Rebel Wilson

text: Palattuaan Australiaan Wilson aloitti opintonsa Uuden Etelä-Walesin yliopistossa, mutta liittyi myös Australian Theatre for Young Peopleen ja työskenteli vapaaehtoisena Sydneyn teattereissa. Hän valmistui yliopistosta vuonna 2009.


title: Eric Gustafsson

text: Eric Herman Gustafsson (1920 tai 1921–1991) oli suomalainen näyttelijä ja teatteriohjaaja. Hän oli Helsingissä Ruotsalaisen teatterin näyttelijä vuodesta 1943 ja ohjaaja vuodesta 1965. Hän pidetään taitavana luonneosien näyttelijänä, ja hän esiintyi myös kuunnelmissa ja televisionäytelmissä sekä Teuvo Tulion ohjaamassa elokuvassa "Intohimon vallassa" sekä suomen- että ruotsinkielisessä versiossa.


title: Eric Gustafsson

text: Gustafsson sai Pro Finlandia -mitalin vuonna 1979.


title: Eric Gustafsson

text: Hänen puolisonsa on Helené Hagelstam-Gustafsson.


title: Tuho Torvinen

text: Ville ”Tuho” Torvinen (s. 2. kesäkuuta 1983) on suomalainen showpainija.


title: Tuho Torvinen

text: Torvinen aloitti uransa Suomen showpainipiireissä Pro Wrestling Finlandia -promootiossa aluksi toimien kehäkuuluttajana PWF:n tapahtumissa MayDay II (7.5.2005) ja New Blood (18.6.2005).


title: Tuho Torvinen

text: Painijana Torvinen debytoi 30.6.2005 Parolan panssariprikaatin kotiutusjuhlassa järjestetyssä tapahtumassa yhdessä Suomi-Pojan kanssa StarBuck "The Canadian Rebel" vastaan. Ottelu päättyi Torvisen ja Suomi-Pojan voittoon.


title: Tuho Torvinen

text: Torvinen voitti Suomenmestaruuden (FCF Finnish Heavy Weight Championship) Helsingissä 22.9.2013 King Kong Karhulaa vastaan.


title: Tuho Torvinen

text: Tuho Torvisen ottelut kronologisessa päivämääräjärjestyksessä. Voittaja (=Torvinen voittanut) merkitty vihreällä pohjalla, voittaja (=Torvinen hävinnyt) merkitty punaisella pohjalla.


title: Tuho Torvinen

text: PWF:n lopetettua toimintansa elokuussa 2006, Torvinen siirtyi monen muun painijan tapaan PWF:n raunioiden päälle perustettuun promootioon, joka tunnetaan nimellä Fight Club Finland. Torvinen kuuluu edelleen FCF:n cardiin.


title: Tuho Torvinen

text: Poissa.


title: Tuho Torvinen

text: Lähteenä ottelustatistiikoissa on käytetty Torvisen omaa listausta käydyistä otteluista. Verkkodokumenttilähteet on merkitty mikäli mahdollista.


title: Tuho Torvinen

text: Torvisen tunnusmusiikkina on Turmion Kätilöt -yhtyeen kappale "Teurastaja".


title: Tuho Torvinen

text: Erityispiirteenä Torvisella on laaja ja uskollinen kannattajakunta, joka kutsuu itseään "Tuhon klaaniksi". Klaani on ollut näyttävästi esillä useissa painitapahtumissa sekä pukeutumisen että äänekkään kannustuksen puolesta. Klaani on ollut mukana painitapahtumissa aivan Tuhon uran alkuhetkistä lähtien ja kasvanut jatkuvasti.


title: Aleksandr Svitov

text: Aleksandr Nikolajevits Svitov (s. 3. marraskuuta 1982) on venäläinen jääkiekkoilija, joka edustaa KHL:n Ak Bars Kazania. Svitov laukoo vasemmalta ja on pelipaikaltaan keskushyökkääjä. Svitov oli 1. kierroksen 3. varaus . Svitov on uransa aikana pelannut NHL:ssä hänet varanneen Tampa Bay Lightningin ja Columbus Blue Jacketsin joukkueissa. Svitovilla on nuorten maailmanmestaruus vuodelta 2002 ja aikuisten MM-kulta 2012. KHL:ssä hän on voittanut Gagarin Cupin 2011 Ufassa.


title: Henrik Gustafsson

text: Pehr Henrik Gustafsson (s. 8. heinäkuuta 1934 Maarianhamina) on ahvenanmaalainen virkamies, ja hän on ollut Ahvenanmaan maakuntapäivien sihteeri 1973–1982 ja Ahvenanmaan maaherra 1982–1999.


title: Kotipäästäinen

text: Kotipäästäinen eli puutarhapäästäinen ("Crocidura suaveolens") on päästäislaji.


title: Kotipäästäinen

text: Kotipäästäisellä on hoikka ruumis, pienet silmät, lyhyet pyöreät korvat, lyhyet jalat, ohut häntä ja tuuhea turkki.


title: Kotipäästäinen

text: Kotipäästäistä tavataan Etelä- ja Keski-Euroopassa, Lähi-idässä ja Keski- ja Itä-Aasiassa. Se on luokiteltu elinvoimaiseksi, koska se on yleinen ja laajalle levinnyt laji, eikä sillä ole merkittäviä uhkia. Levinneisyysalueensa länsiosissa kotipäästäinen on harvinainen, mutta idempänä se on yleinen.


title: Petteri Jouste

text: Petteri Jouste on suomalainen yleisurheiluvalmentaja. Hän toimii Suomen Urheiluliitossa pikajuoksujen (100 m, 200 m ja 4 × 100 m) lajivalmentajana.


title: Petteri Jouste

text: Jouste on Hanna-Maari Latvalan, Minna Laukan, Otto Ahlforsin ja Nooralotta Nezirin henkilökohtainen valmentaja. Aiemmin hän on valmentanut myös Sisko Hanhijokea ja Johanna Mannista sekä Kimmo Haapasaloa.


title: Petteri Jouste

text: Jouste on toiminut ammattivalmentajana vuodesta 1989.


title: Luettelo Belizen lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Belizessä.


title: Luettelo Beninin lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Beninissä.


title: Senso

text: Senso on Luchino Viscontin ohjaama, vuonna 1954 valmistunut historiallinen melodraama, joka perustuu Camillo Boiton samannimiseen pienoisromaaniin. Pääosissa Italian yhdistymisen aikaan sijoittuvassa rakkaustarinassa ovat Alida Valli ja Farley Granger. Myöhemmin itsenäisinä elokuvantekijöinä tunnetuiksi tulleet Franco Zeffirelli ja Francesco Rosi toimivat kuvauksissa Viscontin apulaisina.


title: Senso

text: Vuonna 1979 "Senso" pääsi mukaan suomalaiskriitikoiden kokoamalle sadan tärkeimmän elokuvan listalle.


title: Senso

text: Elokuva alkaa Venetsiassa sijaitsevasta, legendaarisesta La Fenicen oopperatalosta, jossa esitetään Verdin oopperaa "Trubaduuri". Vuosi on 1866, eräs yhtenäisen Italian synnyn tärkeistä merkkipaaluista. Historiallista kehitystä vasten seurataan kreivitär Livia Serpierin kohtaloa palavan, mutta perustaltaan epäsuhtaisen intohimon kourissa.


title: Senso

text: Kirjoitus Luchino Viscontin elokuvista – mukaan lukien Senso (1954) – Kansallisen audiovisuaalisen arkiston sivuilla


title: Luettelo Bhutanin lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Bhutanissa.


title: Töyhtödrongo

text: Töyhtödrongo ("Dicrurus forficatus") on drongojen heimoon kuuluva varpuslintu.


title: Töyhtödrongo

text: Töyhtödronoga tavataan Komoreilla ja Madagaskarissa. Sen on kuvattu olevan yleinen, ja se on luokiteltu elinvoimaiseksi.


title: Jimmie Lunceford

text: James Melvin ”Jimmie” Lunceford (6. kesäkuuta 1902 – 12. heinäkuuta 1947) oli yhdysvaltalainen jazzsaksofonisti ja orkesterinjohtaja swing-aikakaudella.


title: Jimmie Lunceford

text: Lunceford syntyi Fultonissa Mississippin osavaltiossa. Perheen asuessa Denverissä Jimmie aloitti musiikinopiskelun Wilberforce J. Whitemanin, orkesterinjohtaja Paul Whitemanin isän johdolla. Lunceford soitti alttosaksofonia jo kouluaikoina viulisti George Morrisonin orkesterissa. High schoolin jälkeen Lunceford jatkoi opintoja Fisk Universityssä.


title: Jimmie Lunceford

text: Vuonna 1927 Lunceford toimi liikunnanopettajana Memphisissä ja perusti kouluun kaupungin ensimmäisen kouluyhtyeen, jonka mimi oli aluksi The Chickasaw Syncopators, mutta muuttui pian muotoon Jimmie Lunceford Orchestra. Yhtye teki ensilevytyksensä 1929 ja pitkän kiertueen jälkeen sai kiinnityksen yhtenä ensimmäisistä mustista esiintyjistä valkoisen yleisön täyttämälle Cotton Clubille New Yorkin Harlemissa. Luncefordin huumoripitoinen ohjelmisto sopi paikaan hyvin, ja yhtye tuli tunnetuksi tiukasta yhteissoitostaan ja kaksijakoisesta ”Lunceford two-beatistä” tavallisen nelijakoisen rytmin sijasta. Sovituksista vastasi etupäässä trumpetisti Sy Oliver.


title: Jimmie Lunceford

text: Swingin kultakaudella 1930-luvulla Luncefordin orkesteria alettiin pitää täysin Ellingtonin, Earl Hinesin tai Count Basien orkesterien veroisena. Yhtye teki suuren Euroopan-kiertueen 1937, mutta joutui perumaan toisen suunnitellun kiertueen toisen maailmansodan puhjetessa pari vuotta myöhemmin. Orkesteri esiintyi vuoden 1941 elokuvassa "Blues in the Night".


title: Jimmie Lunceford

text: Heinäkuussa 1947 Lunceford kuoli sydänkohtaukseen esiintymislavalla Oregonissa 45 vuoden ikäisenä. Yhtyeen jäsenet yrittivät pitää kokoonpanoa yllä johtajansa kuoleman jälkeen, mutta yhtye hajosi kahta vuotta myöhemmin. Vuonna 2005 esiintyi Luncefordin orkesterin alkuperäisiä sovituksia soittanut The Jimmie Lunceford Legacy Orchestra North Sea Jazz Festivalilla Alankomaissa. Vuonna 2007 perustettiin Memphisiin The Jimmie Lunceford Jamboree Festival, ja kahta vuotta myöhemmin messinkinen nuottiveistos pystytettiin Luncefordin kunniaksi Memphisin Beale Streetille.


title: Mayottendrongo

text: Mayottendrongo ("Dicrurus waldenii") on drongojen heimoon kuuluva varpuslintu.


title: Mayottendrongo

text: Mayottendrongoa tavataan kotoperäisenä Mayottella. Sen kannaksi arvioidaan noin 7 500 yksilöä. Se on luokiteltu vaarantuneeksi, koska sen levinneisyysalue on pieni ja laji on vähenemässä elinympäristöjen tuhoutumisen vuoksi.


title: Mayottendrongo

text: Mayottendrongo elää metsissä, mieluiten ylemmissä korkeuksissa. Se käyttää ravinnokseen hyönteisiä, erityisesti laulukaskaita. Lajin on havaittu pesivän syys-helmikuussa. Se tekee kuppimaisen pesän kasvinosista puunhaaraan. Munia on yhdestä kolmeen, ja niitä haudotaan 19–21 päivää.


title: Luettelo Bolivian lentoyhtiöistä

text: Tämä on luettelo lentoyhtiöistä, jotka operoivat tai ovat operoineet Boliviassa.


title: Mustadrongo

text: Mustadrongo ("Dicrurus macrocercus") on drongojen heimoon kuuluva varpuslintu.


title: Mustadrongo

text: Mustadrongoa tavataan laajalla alueella Etelä-, Itä- ja Kaakkois-Aasiassa. Lajin maailmanlaajuista populaatiota ei tiedetä, mutta sekä Kiinassa että Taiwanissa arvioidaan pesivän 10 000–100 000 paria. Mustadrongo on luokiteltu elinvoimaiseksi.


title: Hannes Öhman

text: Sebasstian Hannes Öhman (s. 28. marraskuuta 1976 Ahvenanmaa) on suomalainen salibandypelaaja, joka pelaa ammatikseen Ruotsin Superliigassa Storvreta IBK:ssa. Storvretaa hän on edustanut vuodesta 2006 lähtien. Aiemmin hän on pelannut myös Balrog Botkyrka IK:ssa vuosina 1999-2005 ja IBF Falunissa kaudella 2005-06. Pelipaikaltaan Öhman on vasen laitahyökkääjä.


title: Jenni Kuosa

text: Jenni Lilian Kuosa (s. 27. elokuuta 1977 Vantaa) on jo aktiiviuransa lopettanut suomalainen golfin pelaaja. Ammattilaisena vuodesta 2004 lähtien pelannut Kuosa ehti pelata Ladies European Tourilla kaikkiaan 124 kilpailua ennen päätöstää vetäytyä kilpakentiltä vuonna 2012. Tämän jälkeen hän on halunnut jakaa vuosien varrella golfissa oppimiaan taitoja ja panostanut opettamiseen.


title: Koboltti-60

text:
Koboltti-60 (Co) on koboltin keinotekoinen radioaktiivinen isotooppi, jonka massaluku on 60. Sen atomin ytimessä on 27 protonia ja 33 neutronia, ja sen puoliintumisaika on 5,27 vuotta. Sitä valmistetaan neutroniaktivoinnilla luonnon koboltista, joka on kokonaan isotooppia koboltti-59 (Co).
Koboltti-60 hajoaa beetahajoamisella nikkelin stabiiliksi isotoopiksi Ni, joka kuitenkin lähettää vielä kaksi gammafotonia, joiden energiat ovat 1,17 ja 1,33 MeV; niinpä siihen liittyvät ydinreaktiot voidaan esittää reaktioyhtälöllä


title: Koboltti-60

text: Kun koboltti-60:n puoliintumisaika tunnetaan, voidaan laskea, että yhden koboltti-60-gramman aktiivisuus on 44 TBq tai noin 1100 curieta. Siitä saatu absorboitunut annos on verrannollinen hajoamisessa vapautuvaan energiaan ja aikaan. Yhdestä gigabecquerelistä puhdasta koboltti-60:stä saatu annos on noin 0,35 mSv tunnissa metrin etäisyydellä säteilylähteestä. Tämän perusteella voidaan laskea myös ekvivalenttiannos, joka riippuu etäisyydestä ja aktiivisuudesta.


title: Koboltti-60

text: Esimerkki: Oletetaan, että koboltti-60:stä on valmistettu näyte, jonka aktiivisuus on 2,8 GBq, mikä vastaa 60 mikrogrammaa puhdasta koboltti-60:tä. Sellainen näyte aikaansaa metrin etäisyydellä 1 mSv:n säteilyannoksen tunnissa. Jos koboltti-60:tä tulee niellyksi, etäisyys pienenee muutamaan millimetriin, ja sama annos saadaan muutamassa sekunnissa.


title: Koboltti-60

text: Opetustarkoituksiin käytetyissä näytteissä koboltti-60:n aktiivisuus on pienempi kuin 100 kBq. Materiaalien testaukseen käytetään näytteitä, joiden aktiivisuus on 1 TBq tai enemmän.


title: Koboltti-60

text: Koboltti-60:stä lähtee varsin suurienergiaista gammasäteilyä, ja näin ollen sen ja nikkeli-60:n atomimassojen erotus on noin 0,003 atomimassayksikköä. Yhden koboltti-60-gramman tuottama säteilyteho on tämän vuoksi noin 20 wattia, lähes 30 kertaa suurempi kuin plutonium-238:n.


title: Koboltti-60

text: Oheinen kaavio osoittaa yksinkertaistetusti koboltti-60:n ja sen metastabiilin muodon Co-60m hajoamistavat. Kaavio osoittaa Co-60:n pääasialliset β-hajoamistavat. Noin 0,0022 %:ssa tapauksista syntyvä Ni-60-atomi päätyy 2,1 MeV:n energiatasolle, jolloin syntyvän β-säteilyn maksimienergia on 665,26 keV. Kolmen energiatason väliset siirtymät saavat aikaan kuutta gammasäteilyn taajuutta.. Kaavioon on merkitty niistä kaksi tärkeintä. Sisäisen konversion energiat ovat selvästi pienempi kuin pääenergiatasot.


title: Koboltti-60

text: Koboltti-60:stä on olemassa myös metastabiili isomeeri Co-60m, joka puoliintumisaika on 10,467 minuuttia. Se hajoaa sisäisellä siirtymällä tavalliseksi koboltti-60:ksi lähettäen 58,6 keV:n gammasäteilyä, tai 0,22 %;n todennäköisyydellä beetahajoamisella suoraan nikkeli-60:ksi.


title: Koboltti-60

text:
Koboltti-60:n lähettämän beetasäteilyn energia on pieni ja siltä on helppo suojautua; sitä vastoin sen gammasäteilyn kvanttien energiat ovat noin 1,3 MeV, ja ne ovat hyvin läpitunkevia.
Koboltti-60:tä käytetään pääasiassa seuraavien tarkoituksiin:


title: Koboltti-60

text: Koboltti-60:tä on myös suunniteltu käytettävän ydinaseissa, jolloin sen avulla voitaisiin saada aikaan kobolttipommi, äärimmäisen "likainen pommi" eli paljon radioaktiivista laskeumaa levittävä atomipommi, joka tekisi laajat alueet tai mahdollisesti jopa koko maapallon asuinkelvottomaksi. On oletettu, että sellainen voitaisiin tehdä valmistamalla pommin kuori tavallisesta koboltista (Co-59). Pommin räjähtäessä fissiossa vapautuvat neutronit muuttaisivat kuoren suurelta osin koboltti-60:ksi. Minkään valtion ei kuitenkaan tiedetä vakavissaan kehitelleen sellaista asetta.


title: Koboltti-60

text: Koboltti-60:ta ei esiinny luonnossa. Keinotekoisesti sitä valmistamaan pommittamalla luonnon kobolttia eli koboltti-59:tä hitailla neutroneilla. Tähän tarkoitukseen voidaan käyttää kalifornium-252:ta, jonka lähettämiä neutroneja hidastetaan veden avulla, tai myös ydinreaktorista saatavaa neutronivuota. CANDU-reaktoreilla voidaan koboltti-59 aktivoida korvaamalla ruostumattomasta teräksestä valmistetut säätösauvat kobolttisilla. Yhdysvalloissa sitä valmistetaan nykyisin BWR:ssä Hope Creek Nuclear Generating Stationilla. Kobolttiset kohtiot on siitä korvattu pienellä määrällä ydinpolttoainetta.


title: Koboltti-60

text: Jos koboltti-60 joutuu nisäkkääseen, esimerkiksi ihmiseen, osa siitä poistuu ulosteiden mukana. Muu osa siitä päätyy kudoksiin, varsinkin maksaan, munuaisiin ja luihin, joissa pitkäaikainen altistuminen sille voi aiheuttaa syöpää. Ajan mittaan imeytynyt koboltti poistuu elimistöstä virtsan mukana.


title: Koboltti-60

text: Kobolttia käytetään seosaineena useissa teräslaaduissa. Koboltti-60:tä sisältäviä jätteitä on silloin tällöin joutunut metalliromun sekaan, minkä vuoksi kierrätysmateriaaleista valmistetuissa rauta- ja terästuotteissa on joskus esiintynyt radioaktiivisuutta.


title: Koboltti-60

text: Vuonna 2000 Bangkokissa, Thaimaassa, eräs käyttämätön radioterapiaan tarkoitettu väline, joka sisälsi koboltti-60:tä, tuli epähuomiossa myydyksi romuliikkeeseen. Sen vaarallisuutta aavistamatta eräs työntekijä avasi sen suojuksen, jolloin sen sisällä ollut radioaktiivinen aine pysyi suojaamattomana useita päiviä. Kymmenen henkilöä, mukaan luettuna romunkerääjät ja yrityksen henkilökunta, altistui suurille säteilyannoksille ja sairastui. Kolme heistä kuoli pian suureen säteilyannokseen, jonka on arvioitu olleen yli 6 Gy. Lopulta Thaimaan viranomaiset saivat kuitenkin suljetuksi säteilylähteen turvallisesti.


title: Koboltti-60

text: Elokuussa 2012 Petco palautti muutamia teräksisiä lemmikkieläinten ruoka-astioita sen jälkeen kun Yhdysvaltain tulli- ja rajavartioviranomaiset olivat todenneet ne heikosti radioaktiivisiksi. Säteilylähteeksi todettiin koboltti-60, jota oli päätynyt niiden valmistukseen käytettyyn teräkseen.


title: Koboltti-60

text: Toukokuussa 2013 Yhdysvalloissa takavarikoitiin erä metallipäällysteitä vöitä, joiden todettiin sisältävän koboltti-60:tä.


title: Koboltti-60

text: Vuonna 1957 Chien-Shiung Wu:n johtama työryhmä totesi, että koboltti-60:n beetahajoaminen ei noudattanut pariteetin säilymislakia, mikä osoitti, että luonnonlait tekevät eron oikean ja vasemman välille.


title: Koboltti-60

text: Wun johtama työryhmä oli asettanut koboltti-60-ytimiä samansuuntaisesti jäähdyttämällä näytettä alhaiseen lämpötilaan magneettikentässä. Havaittiin, että β-säteitä lähti enemmän ydinspinin suuntaan nähden vastakkaiseen suuntaan. Tämä asymmetria oli vastoin siihen saakka oletettua pariteetin säilymislakia.


title: Kappeli Sound System

text: Kappeli Sound System on suomalainen kristilliseen pop/jazz musiikkiin keskittynyt yhtye, joka syntyi alun perin Helsingissä Kalliossa sijaitsevan Pyhän Sydämen kappelin messutoiminnan yhteyteen. Vuonna 2006 kappelilla aloitettiin Siionin kannel -messut eli "siikkarimessut" kerran kuukaudessa. Messu toimitetaan perinteisine liturgisine sävelmineen, mutta laulukirjana on evankelisen herätysliikkeen laulukirja "Siionin kannel", ja säestäjänä toimii Kappeli Sound System. Vuosien varrella siikkarimessuja on toteutettu säännöllisesti 9-10 messun vuositahdilla, ja vuonna 2012 kappelilla rikkoutui 50 siikkarimessun raja.


title: Kappeli Sound System

text: Kappeli Sound System -yhtye on palvellut siikkarimessujen lisäksi muun muassa Maata Näkyvissä -festareilla, joilla yhtye on vastannut sekä festarijumalanpalveluksen (2011) että festarimessun (2012) musiikillisesta toteutuksesta. Kappeli Sound System on ollut myös perinteisesti säestyskokoonpanona Radio Dein lähettämässä kappelin joululaulujen illassa. Yhtye on nähty useana vuonna myös Evankelisten musiikkimessujen ja Ruskaretki Raamattuun - tapahtuman messuyhtyeenä.


title: Kappeli Sound System

text: Yhtyeen toimintaa on alusta saakka koordinoinut Antti Eväsoja, joka myös kirjoittaa yhtyeen sovitukset.


title: Kappeli Sound System

text: Tämänhetkisessä vakiokokoonpanossa toimivat:


title: Putkihampaiset

text: Putkihampaiset eli maasiat (Tubulidentata) on nisäkkäiden lahko, johon kuuluu vain yksi heimo, Orycteropodidae (maasiat). Heimoon luetaan neljä sukua, joista kolme on esihistoriallisia ja neljänteen kuuluu yksi elossa oleva laji, Afrikassa elävä maasika ("Orycteropus afer").


title: Paul Gustafsson

text: Paul Verner Erkki Gustafsson (9. huhtikuuta 1923 Helsinki – 23. maaliskuuta 2002 Helsinki) oli suomalainen diplomaatti, koulutukseltaan lainopin kandidaatti. Hän toimi ulkoministeriön oikeudellisen osaston päällikkönä 1967–1970 ja 1973–1976 ja oli suurlähettiläänä Haagissa 1970–1973, OECD:n edustustossa Pariisissa 1976–1977, alivaltiosihteerinä 1977–1980 ja suurlähettiläänä Tukholmassa 1980–1983.


title: Paul Gustafsson

text: Hän sai diplomaattisen virka-arvon erikoislähettiläs ja täysivaltainen ministeri vuonna 1968.


title: Paul Gustafsson

text: Paul Gustafssonin vanhemmat olivat jääkärikenraalimajuri Verner Gustafsson ja oopperalaulaja Greta von Haartman.


title: Operaatio Herkules

text: Operaatio Herkules (, ) oli Saksan ja Italian suunnitelma Maltan valtaamiseksi toisessa maailmansodassa. Valtauksen tarkoitus olisi ollut turvata akselivaltojen huoltoreitit Italiasta Pohjois-Afrikkaan. Suunnittelu alkoi 29.–30. huhtikuuta 1942, jolloin Saksan ja Italian sodanjohdot keskustelivat operaation toteutuksesta. Erwin Rommel kannatti operaatiota, mutta Hermann Göring vastusti sitä laskuvarjojoukkojen Kreetan taistelussa kärsimien tappioiden vuoksi. Operaatio oli tarkoitus toteuttaa heinäkuussa 1942, mutta maltalaisten puolustustaistelu saarron aikana ja akselivaltojen kärsimät tappiot Pohjois-Afrikan rintamalla johtivat suunnitelman hylkäämiseen marraskuussa 1942.


title: Leena Gustavson

text: Leena Gustavson (s. 7. kesäkuuta 1954) on suomalainen tanssija-koreografi. Hän oli Suomen Kansallisoopperan tanssija 1971–1979 ja kuului baletin kokeelliseen ryhmään 1978–1979. Hän on vieraillut monissa tanssiryhmissä, muun muassa Tanssiteatteri Rollossa ja tehnyt koreografioita.


title: Leena Gustavson

text: Gustavson on saanut tanssitaiteen valtionpalkinnon 2005 ja hänelle myönnettiin taiteilijaeläke 2015.


title: Leena Gustavson

text: Gustavsonin puoliso on muusikko Jukka Gustavson, jonka kanssa hän on tehnyt yhteistyötä.


title: Direktiivi 95/46/EC

text: Direktiivi 95/46/EC eli tietosuojadirektiivi on Euroopan unionin laatima direktiivi, joka säätelee henkilötietojen käsittelyä ja liikkuvuutta Euroopan unionin alueella. Sillä suojataan kansalaisten tietoja ja se takaa oikeuden saada pääsyn itseään koskeviin tietoihin, muokata omia tietojaan, korjata virheelliset tiedot ja poistaa/poistattaa henkilökohtaiset tiedot. Suomessa direktiivin toteutumista valvoo Suomen Tietosuojavaltuutettu.


title: Direktiivi 95/46/EC

text: Tietosuojadirektiivi on keskeinen osa yksityisyyden suojaa ja ihmisoikeuksia koskevaa EU-tasoisessa lainsäädännössä. Euroopan komissio antoi 25. tammikuuta 2012 ehdotuksen uudesta laista, jolla korvattaisiin nykymuotoinen direktiivi.


title: Direktiivi 95/46/EC

text: Tietosuojadirektiivi pohjautuu OECD:n vuonna 1980 antamiin seitsemään ohjeistavaan tukipylvääseen koskien ihmisten oikeutta omaan yksityisyyteen ja sen mahdollisiin rajoihin. Nämä seitsemän ohjetta olivat:Kaikki seitsemän periaatetta sisällytettiin EU:n asettamaan direktiiviin, vaikka entuudestaan lainsäädännöt vaihtelivat suuresti Euroopan valtioiden välillä. Direktiivi tuli voimaan vuoden 1995 yleissopimuksen myötä ja allekirjoittaneet maat velvoitettiin tarvittaessa muuttamaan lainsäädäntöään direktiivin mukaisesti.


title: Direktiivi 95/46/EC

text: Eräät ohjelmistokehittäjät ja -yhtiöt määrittelevät omat tuotteensa täyttämään tämän direktiivin. Näin tekee esimerkiksi Piwik, joka kehittää kävijäseurannan analytiikkaa.


title: Direktiivi 95/46/EC

text: Yleinen tietosuoja-asetus korvaa direktiivin toukokuussa 2018.


title: Kainalojuttu

text: Kainalojuttu on journalismissa käytetty termi, jolla tarkoitetaan varsinaisesta pääartikkelista erotettua ja kuitenkin aiheeseen liittyvää osioita. Kyseessä voi olla joko kirjoittajan oma kommentti aiheeseen liittyen tai lyhyt tietoisku artikkelin varsinaisesta aiheesta. Kainalojuttu sijoitetaan yleensä selvästi erilleen varsinaisesta kirjoituksesta esimerkiksi laatikoinnin tai muun vastaavan tehostekeinon avulla.


title: Conseslus Kipruto

text: Conseslus Kipruto (s. 8. joulukuuta 1994) on kenialainen estejuoksija.


title: Conseslus Kipruto

text: Kipruto voitti 3 000 metrin estejuoksussa olympiakultaa Rio de Janeirossa 2016 ajalla 8.03,28 ja maailmanmestaruuden Lontoossa 2017 ajalla 8.14,12. Hän saavutti estejuoksussa hopeaa Moskovan MM-kilpailuissa 2013 ja Pekingin MM-kilpailuissa 2015. Molemmilla kerroilla hän hävisi ainoastaan maanmiehelleen, matkan moninkertaiselle olympiavoittajalle ja maailmanmestarille Ezekiel Kemboille.


title: Conseslus Kipruto

text: Kipruto voitti Gold Coastin Kansainyhteisön kisoissa 2018 kultaa ajalla 8.10,08. Hän voitti Timanttiliigan kokonaiskilpailun estejuoksussa vuonna 2013. Ennätyksensä 8.00,12 Kipruto juoksi Timanttiliigan osakilpailussa Birminghamissa kesäkuussa 2016.


title: Conseslus Kipruto

text: Kipruto voitti 2 000 metrin estejuoksussa alle 18-vuotiaiden maailmanmestaruuden Lillessä 2011 ja 3 000 metrin estejuoksussa alle 20-vuotiaiden maailmanmestaruuden Barcelonassa 2012.


title: Conseslus Kipruto

text: Lähde: IAAF


title: Victor Malmström

text: Victor Malmström (s. 8. helmikuuta 1991) on suomalainen alppihiihtäjä. Seuratasolla hän edustaa GrIFK Alpinea ja hän on kuulunut Suomen maajoukkueryhmään syksystä 2010 lähtien.


title: Victor Malmström

text: Malmström oli nuorten MM-kilpailuissa suurpujottelun viides vuonna 2010 ja kymmenes vuonna 2011 sekä alppiyhdistetyssä kymmenes 2009. Hän voitti pujottelussa Suomen-mestaruuden 2010 ja sai hopeaa 2011. Euroopan cupissa hän voitti kaudella 2012–2013 suurpujottelun Levillä ja oli samassa lajissa toinen Les Menuires'sa ja Soldeussa.


title: Victor Malmström

text: Hän on kärsinyt neljä polven luokkaantumista, muun muassa eturistisiteen, sivusiteen ja kierukan rikkoutumiset, vuosien 2011–2015 välillä.


title: Ahti Toivanen

text: Ahti Toivanen (s. 5. tammikuuta 1990 Polvijärvi) on suomalainen ampumahiihtäjä. Hän edustaa Kontiolahden Urheilijoita, ja hänen valmentajanaan toimii Anatoli Hovantsev.


title: Ahti Toivanen

text: Toivanen on voittanut useita SM-tason mitaleita aikuisten ja junioreiden sarjoissa. Kansainvälisissä kisoissa hänen parhaat saavutuksensa ovat vuonna 2011 nuorten MM-kisojen pikamatkan neljäs sija sekä samoissa kisoissa normaalimatkan seitsemäs sija. Hän on osallistunut aikuisten MM-kisoihin vuosina 2011, 2012, 2013 ja 2015 sekä Sotšin olympialaisiin 2014.


title: Ahti Toivanen

text: Ampumahiihdon maailmancupissa Toivanen kilpaili ensimmäisen kerran kaudella 2009–2010 ollen Kontiolahdella pikakilpailun 90:s. Hänen paras sijoituksensa on 33:s pikakilpailussa Östersundissa kaudella 2012–2013.


title: Ahti Toivanen

text: Toivanen on opiskellut matematiikkaa ja fysiikkaa Itä-Suomen yliopistossa. Hänen sisarensa Laura Toivanen on myös ampumahiihtäjä.


title: Anton Alén

text: Anton Alén (s. 3. kesäkuuta 1983 Helsinki) on suomalainen ralliautoilija. Hän vaikutti lajin parissa jo kolmannessa sukupolvessa sillä myös hänen isänsä, Markku Alén ja isoisänsä Eero Alén, muistetaan rallikuskeina. Alén pääsi vuosien 2005 ja 2009 välillä ajamaan seitsemän rallin MM-sarjan osakilpailua ensin Mitsubishin ja myöhemmin Fiatin kalustolla. Parhaana saavutuksena noista kilpailuista hänellä oli 11. sija Suomen MM-rallista vuonna 2006.


title: Vesa Kallio (moottoriurheilija)

text: Vesa Kallio (s. 6. syyskuuta 1980 Valkeakoski) on suomalainen ratamoottoripyöräilijä. Hän on kilpaillut vuodesta 2003 lähtien ammatikseen 125cc-luokassa sekä 250cc-luokassa Yamahan, Hondan ja Suzukin kalustoilla.


title: Vesa Kallio (moottoriurheilija)

text: Myös hänen nuorempi veljensä, Mika Kallio, on tunnettu suomalainen moottoripyöräilijä.


title: White House Down

text: White House Down on vuonna 2013 ensi-iltansa saanut Roland Emmerichin ohjaama toimintaelokuva. Sen pääosissa ovat Channing Tatum ja Jamie Foxx.


title: Jekaterina Koneva

text: Jekaterina Koneva (, s. 25. syyskuuta 1988) on venäläinen kolmiloikkaaja.


title: Jekaterina Koneva

text: Koneva voitti MM-hopeaa kotiyleisönsä edessä vuonna 2013 Moskovassa kolmiloikan loppukilpailussa tuloksella 14,81 m. Pekingin MM-kilpailuissa 2015 hän oli seitsemäs. Hän sai EM-hopeaa Zürichissä 2014 tuloksella 14,69 m. Hän voitti sisäratojen maailmanmestaruuden Sopotissa 2014 tuloksella 14,46 m ja sisäratojen Euroopan-mestaruuden Prahassa 2015 tuloksella 14,69 m. Universiadeissa hän on voittanut kultaa 2011, 2013 ja 2015.


title: Jekaterina Koneva

text: Koneva oli dopingin vuoksi kahden vuoden kilpailukiellossa 23.3.2007–22.3.2009.


title: Jekaterina Koneva

text: Lähde: IAAF, Tilastopaja


title: Hurrikaani Alicia

text: Hurrikaani Alicia oli vuoden 1983 Atlantin hurrikaanikauden ensimmäinen hurrikaani. Ennen sitä Yhdysvaltojen manneralueelle ei ollut kolmeen vuoteen rantautunut yhtään hurrikaania.


title: Hurrikaani Alicia

text: Tuulennopeuteen perustuvalla Saffir-Simpsonin asteikolla Alicia luokiteltiin keskimmäiseen eli kolmosluokkaan. Se rantautui Texasiin ja aiheutti kovia sateita myös Oklahomassa.


title: Mari Klaup

text: Mari Klaup (s. 27. helmikuuta 1990 Tartto) on virolainen seitsenottelija.


title: Mari Klaup

text: Klaup sijoittui ensimmäisissä aikuisten arvokisoissaan, 2013 Moskovan MM-kisoissa 21. sijalle. Hän sai yhteensä 5 924 pistettä, ja jäi 58 pistettä aiemmin samana kesänä tekemästään ennätyksestä.


title: Mari Klaup

text: "Lähde: IAAF"


title: Aki Rissanen

text: Aki Rissanen (s. 1980 Kuopio) on suomalainen jazzpianisti, -säveltäjä, yhtyeenjohtaja ja musiikkipedagogi.


title: Aki Rissanen

text: Rissanen opiskeli 12 vuotta klassista pianonsoittoa ennen kuin siirtyi opiskelemaan jazzia. Hän kuvaa omaa musiikkiaan klassisen musiikin sävyttämäksi ja mainitsee jazzpianisteista esikuvakseen Bill Evansin ja säveltäjistä Wayne Shorterin.


title: Aki Rissanen

text: Rissanen on opiskellut Kuopion ja Pariisin konservatorioissa sekä Sibelius-Akatemian jazzosastolla, josta valmistui musiikin maisteriksi 2009. Rissasen piano-opettajia ovat olleet muiden muassa Jarmo Savolainen, Jukkis Uotila, Kirmo Lintinen, John Taylor, Jim Beard, Anders Jormin, Hervé Sellin, Markku Hyvärinen, Jouni Kuronen, Seppo Kantonen, Pessi Levanto ja Mikael Jakobsson. Rissanen on asunut pitempään Suomen lisäksi Pariisissa.


title: Aki Rissanen

text: Rissanen on julkaissut omalla nimellään yhdeksän levyä ja levyttänyt muun muassa Dave Liebmanin, Rick Margitzan, Tim Hagansin, Magnus Broon, Jim Beardin, Verneri Pohjolan, Juhani Aaltosen ja Pepa Päivisen kanssa.


title: Aki Rissanen

text: Suomalaisten yhtyeiden ja oman Aki Rissanen Trion (yhdessä Antti Lötjösen ja Teppo Mäkysen kanssa) ohella Rissanen on mukana useissa kansainvälisissä kokoonpanoissa: duona belgialaisen saksofonisti Robin Verheyenin sekä ruotsalaisen Emil Strandbergin kanssa, "Frozen Gainsbourg"- kokoonpanossa (yhdessä Mikko Innasen, ruotsalaisen Emil Strandbergin, norjalaisen Per Zanussin ja tanskalaisen Stefan Pasborgin kanssa) sekä Röd/Blå- kvintetissä (yhdessä Pekka Tuppuraisen, ruotsalaisen Magnus Broon, Mikko Innasen ja Joonas Riipan kanssa).


title: Aki Rissanen

text: Rissanen voitti trioineen Emma-palkinnon parhaasta jazzlevystä vuonna 2016 (Amorandom) ja sai vuoden 2017 jazz-Emmaehdokkuuden (Another North).